title: CP-rikko

text: Vuoden 1980 Nobelin fysiikanpalkinto myönnettiin vuoden 1964 kokeen tehneille ja CP-rikon ensimmäisen kerran havainneille James Croninille ja Val Fitchille.


title: Seward

text: Seward on kaupunki Alaskassa. Kaupungissa asuu vuoden väestönlaskennan mukaan 2 830 henkilöä. Kaupunki on nimetty vuosina 1861–1869 Yhdysvaltain ulkoministerinä toimineen William H. Sewardin mukaan.


title: Seward

text: Kaupungissa sijaitsee yksityinen meriympäristön tutkimuskeskus ja akvaario Alaska SeaLife Center.


title: Amerikka

text: Amerikka eli Uusi manner on manner maapallon läntisellä puoliskolla. Se kattaa Pohjois-Amerikan ja Etelä-Amerikan. Mannerta ympäröivät Atlantti, Tyynimeri ja Pohjoinen sekä Eteläinen jäämeri. Amerikan pinta-ala on 8,3 prosenttia koko maapallon maa-alasta, ja siellä asuu noin 900 miljoonaa ihmistä (14 prosenttia koko maailman väestöstä). Suomen kielessä Uuden mantereen synonyyminä käytetään joskus myös nimitystä uusi maailma.


title: Amerikka

text: Amerikan manner jaetaan kahteen maantieteelliseen osaan: Pohjois-Amerikkaan ja Etelä-Amerikkaan. Osia yhdistää kapea maakannas, jota kutsutaan Keski-Amerikaksi. Kulttuurisesti manner voidaan jakaa pohjoisosaltaan Anglo-Amerikaksi ja Meksikosta etelään Latinalaiseksi Amerikaksi. Amerikkaa rajaa lännestä Tyynimeri, pohjoisesta Pohjoinen jäämeri, idästä Atlantti ja etelästä Eteläinen jäämeri.


title: Amerikka

text: Kordillieerien vuorijono kulkee koko mantereen pituudelta sen länsirannikkoa myöten pohjoisesta etelään. Vuorijono muodostaa lukuisia omia vuoristojaan, joista suurimmat ovat Pohjois-Amerikan Kalliovuoret ja Etelä-Amerikan Andit. Kordillieerien lisäksi mantereelle tunnusomaisimpia piirteitä ovat Pohjois-Amerikan keskiosien laajat preeriat, pohjoisen kylmä ja koskematon erämaa, Etelä-Amerikan Amazonin joki- ja sademetsäalue, sekä etelän pampa.


title: Amerikka

text: Suurimmat joet ovat Mississippi, Saint Lawrence, Rio Grande ja Amazon.


title: Amerikka

text: Amerikka asutettiin todennäköisesti noin 35 000–13 000 eaa., kun paleointiaanit saapuivat sinne mahdollisesti monena muuttoaaltona. Paleointiaanien on arveltu hävittäneen monet suuret eläimet sukupuuttoon melko lyhyessä ajassa; vaihtoehtoisen teorian mukaan eläimet olisi hävittänyt luonnonmullistus. Asukkaat ovat tulleet jääkaudella, merenpinnan ollessa nykyistä alempana, nykyisen Beringinsalmen yli sen ollessa kuivaa maata, ja aiemmin esitettyjen arvioiden mukaan ehkä myös purjehtimalla Tyynenmeren poikki; 2000-luvun alun tutkimustilanteessa saapumista rannikkoa pitkin on kuitenkin pidetty todennäköisimpänä.


title: Amerikka

text: Alussa intiaanien esi-isien elämäntapa oli liikkuvaa riistan perässä kulkemista. Noin 5 000–4 500 eaa. maanviljely alkoi saada jalansijaa, kun suurriista oli huvennut monilta alueilta. Ensimmäiset paikallaan asuvat kulttuurit ilmaantuivat Pohjois-Amerikkaan 500 eaa. – 500 jaa. välisenä aikana. Sitä ennen Mesoamerikassa oli ollut kyläasutusta jo noin 3 500–2 000 eaa. Keski-Amerikassa syntyi lukuisia korkeakulttuureja, joita hävittivät barbaariheimot, toiset kilpailevat korkeakulttuurit ja lopulta 1400-luvulta eteenpäin eurooppalaiset. Kolumbuksen purjehdittua Amerikkaan vuonna 1492 kesti vain noin puoli vuosisataa, että eurooppalaiset olivat valloittaneet suuret osat Amerikasta ja orjuuttaneet alkuperäisasukkaat.


title: Amerikka

text: Amerikassa käytiin jopa sotia siirtomaista, jotka johtivat Britannian herruuteen Pohjois-Amerikassa. Espanja ja Portugali olivat jakaneet Etelä-Amerikan keskenään jo aiemmin. Suuri muutos mantereella tapahtui, kun Yhdysvallat itsenäistyi vuonna 1776. Yhdysvallat kävi useita sotia entisen emämaansa Britannian kanssa ennen kuin sen itsenäisyys oli turvattu. Maa alkoi laajentua länteen saavuttaen Tyynenmeren vuonna 1848. Espanja menetti otteen siirtomaistaan Etelä-Amerikan itsenäisyyssodissa vuosina 1808–1825, ja Brasilia itsenäistyi Portugalista 1822. Kanada sai dominion aseman vuonna 1867 ja otti täyden itsemääräämisvallan 1926.


title: Amerikka

text: 1860-luvulla käydyn Yhdysvaltain sisällissodan jälkeen Yhdysvallat on ollut selvästi mantereen vahvin valtio, ja se on vaikuttanut koko mantereen politiikkaan. Sillä on ollut merkittävä rooli myös molemmissa maailmansodissa.


title: Amerikka

text: Ensimmäisenä Amerikka-nimeä käytti saksalainen kartoittaja Martin Waldseemüller karttakirjassaan "Cosmographiae Introductio" (Johdatus maailmankuvaukseen), jonka hän julkaisi vuonna 1507. Kirjassa hän kertoo maailmassa olevan kolme vanhaa mannerta ja yksi uusi manner, jolle hän ehdottaa nimeä "America" löytöretkeilijä Amerigo Vespuccin mukaan. (nimen latinisaatio "Americus Vespucius"). Nimi esiintyy myös kirjan liitteenä olevassa karttalehdessä Etelä-Amerikan kohdalla. Vespucci ilmeisesti kävi Etelä-Amerikassa vuonna 1499 ja vuonna 1505 julkaistiin hänen kirjeensä, jossa hän käytti alueesta nimeä "Mundus Novus" (uusi maailma). Waldseemüller tunsi Vespuccin kirjeen ja oletti Vespuccin olleen alueen löytäjän, koska hän ei tiennyt Kolumbuksen käyneen Etelä-Amerikassa vuonna 1498. Myöhemmin Waldseemüller huomasi virheensä ja yritti korjata asian. Hän käytti vuonna 1513 julkaistussa kartassaan neljännestä mantereesta nimeä Terra incognita (tuntematon maa), mutta tällöin America oli jo vakiintunut alueen nimeksi. Vuonna 1538 laatimassaan maailmankartassa Gerhardus Mercator laajensi nimen tarkoittamaan myös Pohjois-Amerikkaa.


title: AFM

text: AFM tarkoittaa seuraavia asioita:


title: Testikuljettaja

text: Testikuljettajalla tarkoitetaan henkilöä, joka ajamalla pyrkii saamaan selville ajoneuvon heikkouksia ja vahvuuksia. Antamansa palautteen perusteella ajoneuvoa pyritään parantamaan. Testikuljettajia käytetään autoteollisuudessa, mutta nykyisin termi yhdistetään useimmin kilpa-autoilussa toimiviin testikuljettajiin.


title: Testikuljettaja

text: Moottoriurheilussa testikuljettajat ovat usein joko kokeneita kilpa-autoilijoita, jotka eivät ole saaneet kiinnitystä kilpakuljettajaksi taikka nuoria pienemmistä luokista isompiin luokkiin siirtyviä nousevia kykyjä. Tunnettuja suomalaisia entisiä testikuljettajia ovat esimerkiksi Mika Häkkinen, Mika Salo, Heikki Kovalainen ja Valtteri Bottas.


title: Henry Rawlinson

text: Henry Rawlinson voi tarkoittaa seuraavia henkilöitä:


title: Merikeskus Vellamo

text: Merikeskus Vellamo on Kotkan Kantasatamaan vuonna 2008 valmistunut rakennus, jossa sijaitsevat Suomen merimuseon, Kymenlaakson museon, Merivartiomuseon ja Tietokeskus Vellamon toimitilat.


title: Merikeskus Vellamo

text: Rakennuksen on suunnitellut arkkitehti Ilmari Lahdelma ja Rainer Mahlamäki. Sen julkisivut koostuvat vuoroon laudoitetusta erivärisistä peltikaseteista ja silkkipainetusta lasilevystä. Merikeskuksessa sijaitsevat Suomen merimuseon ja Kymenlaakson museon työ- sekä näyttelytilat, auditorio sekä ravintola ja museokauppa. Maanpinnan tasolla sijaitsevan Tietokeskus Vellamon kirjastopalvelut avattiin yleisölle syyskuussa 2008. Syksyllä 2009 yleisölle avautuivat myös Tietokeskuksen arkistopalvelut.


title: Merikeskus Vellamo

text: Suomen arkkitehtiliitto SAFA ja Kotkan kaupunki järjestivät vuoden 2004 huhtikuun ja syyskuun lopun välillä arkkitehtikilpailun merimuseon suunnittelusta. Arkkitehtikilvan voittajan palkintosumma oli 80 000 euroa. Myös rakennuksen nimestä järjestettiin yleisökilpailu, jonka raati esitti kolme vaihtoehtoa: Aava, Pooki ja Vellamo. Kotkan kaupunginhallitus päätti kahden kokouksen jälkeen, että rakennuksen nimeksi annetaan Merikeskus Wellamo, mutta Museoviraston kehotuksesta kaupunginhallitus vaihtoi nimen suomen kielen oikeinkirjoituksen mukaisesti Vellamoksi vuonna 2006.


title: Merikeskus Vellamo

text: Merikeskus Vellamon rakentaminen alkoi varastokuurin purkamisella tammikuussa 2006. Vellamon peruskivi muurattiin juhlatilaisuudessa 15. syyskuuta 2006 klo 12.30, tilaisuudessa olivat paikalla mm. silloinen eduskunnan puhemies Paavo Lipponen. Rakennuksen harjannostajaisia vietettiin 29. maaliskuuta 2007. Rakennustöiden osalta Vellamo valmistui marraskuussa 2007. Tämän jälkeen alettiin rakentaa Kymenlaakson museon ja Suomen merimuseon näyttelyitä. Alun perin Helsingin Hylkysaaressa sijainnut merimuseo muutti Vellamoon joulukuussa 2007.


title: Merikeskus Vellamo

text: Rakennuksen suunnittelijat ja rakentajat palkittiin Vuoden teräsrakenne -kilpailussa 2008. Suomen Valoteknillinen Seura palkitsi Vellamon vuoden 2009 Valaistuskohteeksi ulkovalaistussarjassa.


title: Merikeskus Vellamo

text: Vellamon rakennuskustannukset olivat kaiken kaikkiaan 38 miljoonaa euroa, 12 miljoonaa euroa enemmän kuin alkuperäiseen suunnitelmaan kuului. Pääurakoitsijana toimi Lemminkäinen-konserniin kuuluva Lemcon Oy.


title: Merikeskus Vellamo

text: Museo avattiin yleisölle 11. heinäkuuta 2008. Ensimmäisen viikonlopun aikana museossa vieraili 3 700 kävijää. Ensimmäisen vuoden tavoitteeksi asetettu 50 000 kävijän raja ylitettiin 27. syyskuuta 2008.


title: Merikeskus Vellamo

text: Molemmilla museoilla on vaihtuvia näyttelyitä vuosittain sisältäen muun muassa taidetta ja valokuvia. Suomen merimuseon päänäyttelyn nimi on ”"Pohjantähti, Etelän risti"” ja Kymenlaakson museon ”"Virtaa"”. Kymenlaakson museon näyttelyssä ""Mosaikki"" sisällöt vaihtelevat lyhyillä sykleillä muutaman kuukauden välein. Useamman vuoden esillä oleva ""Mutkat suoriksi"" -näyttely avautui syksyllä 2015 ja samoin pitkäkestoinen ""Lasia kaikille - Karhula 1889-2009"" -näyttely keväällä 2017.


title: Merikeskus Vellamo

text: Kymenlaakson museon ""Virtaa"" -päänäyttelyn suunnitteli Jyrki Vainio, Demodesign Oy.


title: Merikeskus Vellamo

text: Museorakennuksen yhteydessä olevassa museoaluslaiturissa sijaitsevat majakkalaiva "Kemi" ja jäänmurtaja "Tarmo".


title: Mommilanjärven soutelu

text: Mommilanjärven soutelu on yksi Suomen suurimmista vuosittaisista soututapahtumista. Tapahtuma järjestetään aina perinteisesti heinäkuun kolmantena lauantaina. Vuonna 2009 se järjestettiin 20. kerran, ja soutajia oli mukana ennätykselliset 1210.


title: Mommilanjärven soutelu

text: Soutelu järjestetään Hausjärvellä Haminankylässä. Soutustadionin paikalla sijaitsi aikoinaan Saidanlahden saha joka lopetti toimintansa 1983.


title: Aloísio Lorscheider

text: Aloísio Leo Arlindo Lorscheider (8. lokakuuta 1924 – 23. joulukuuta 2007) oli brasilialainen katolinen pappi, josta tehtiin yksi kardinaaleista 24. toukokuuta 1976. Hän osallistui uuden paavin valintaan vuonna 1978, mutta ei enää vuonna 2005, jolloin hän oli jo ylittänyt 80 vuoden iän.


title: Aloísio Lorscheider

text: Rio Grande do Sulin osavaltiossa syntynyt Lorscheider sai pappisvihkimyksensä 22. elokuuta 1948. Hän eli 83-vuotiaaksi.


title: Stefan Bellof

text: Stefan Bellof (20. marraskuuta 1957 Gießen, Länsi-Saksa – 1. syyskuuta 1985 Spa-Francorchamps, Belgia) oli saksalainen Formula 1 -kuljettaja.


title: Stefan Bellof

text: Bellof kilpaili Tyrrell-tallissa koko F1-uransa ajan. Hän sijoittui kaudella 1985 pisteille kahdesti ja saavutti yhteensä neljä MM-pistettä. Parhaimmillaan Bellof oli neljäs Itä-Yhdysvaltain GP:ssä 1985.


title: Stefan Bellof

text: Bellof sai surmansa Spa-Francorchampsin radalla ajetussa 1 000 km:n ajossa vuonna 1985. Bellofin ajama Porsche 956 osui Jacky Ickxin autoon nopeassa Eau Rouge -mutkassa tuhoisin seurauksin. Bellof todettiin kuolleeksi tunti onnettomuuden jälkeen.


title: Stefan Bellof

text: Bellof ajoi vuonna 1983 Nürburgringin legendaarisen Nordschleifen 35 vuotta voimassa olleen kierrosennätyksen ja valittiin vuonna 2008 brittiläisen F1 Racing -lehden laajassa äänestyksessä kaikkien aikojen 31. parhaaksi autourheilijaksi. Bellofin kotikaupungissa Gießenissa on hänen mukaansa nimetty katu "Stefan-Bellof-Straße".


title: Mario Adorf

text: Mario Adorf (s. 8. syyskuuta 1930) on saksalainen näyttelijä. Kansainvälisesti hänet muistetaan varsinkin pääosasta Günter Grassin romaaniin perustuvassa elokuvassa "Peltirumpu" (1978, Volker Schlöndorff).


title: Mario Adorf

text: Adorf syntyi Zürichissä italialaiselle isälle ja saksalaiselle äidille. Hän on uransa aikana ollut aktiivinen sekä elokuvissa, televisiossa että teatterissa.


title: Mario Adorf

text: Adorf sai ensimmäisen puolisonsa Lis Verhoevenin kanssa yhden tyttären, Stellan. Hän erosi ja meni vuonna 1985 uusiin naimisiin Monique Fayen kanssa. Hän oli Berliinin elokuvajuhlien tuomariston jäsen vuonna 2007.


title: Andrea Ferro

text: Andrea Ferro (s. 19. elokuuta 1973 Arona, Italia) on goottimetalliyhtye Lacuna Coilin mieslaulaja. Hän aloitti musiikin harrastaminen hyvin nuorella iällä ja on yksi Lacuna Coilin perustajajäsenistä. Ferro oli alun perin yhtyeessä nimeltään Sleep Of Right, kunnes yhtye palkkasi laulaja Cristina Scabbian, jotta hän voisi laulaa taustalaulua. Vuonna 1996 Cristina Scabbiasta tuli kuitenkin vakituinen naislaulaja ja Lacuna Coil perustettiin.


title: Luikonlahden rautatieasema

text: Luikonlahden rautatieasema () on Kaavin kunnassa Pohjois-Savossa rataosalla sijaitseva rautatieasema. Liikennepaikalla voidaan järjestää junien kohtaaminen ja kuormataan raakapuuta. Rataosalla kuljetetaan rahtia noin 900 000 tonnia vuodessa.


title: Luikonlahden rautatieasema

text: Luikonlahdessa on ollut 1960-luvun tyylinen parakkirakennus, joka purettiin vuonna 2005. Myös entiselle Luikonlahden kaivokselle johti rata aina vuoteen 2004, jolloin se purettiin.


title: Luikonlahden rautatieasema

text: Turvalaitteena oli varmistuslukko- ja opastinturvalaitos, kunnes se korvattiin kesällä 2003 tietokoneasetinlaitteella. Vakinainen suorituspaikka Luikonlahti ei enää tuolloin ollut, Juankoski oli ainoa koko rataosalla lukuun ottamatta Viinijärveä ja Siilinjärveä.


title: Luikonlahden rautatieasema

text: Luikonlahti sijaitsee harvaanasutulla alueella ja sieltä on hyvät tieyhteydet eri suuntiin. Liikennevirasto, Kaavin kunta ja VR Transpoint kaavailevatkin Luikonlahden asemalle raakapuuterminaalia. Raakapuuterminaalihankkeen lähtökohtana on elinkeinoelämän ja metsäteollisuuden tarpeet. Mahdollisen terminaalin kautta arvioidaan kuljetettavan raakapuuta vuosittain noin 300 000 - 400 000 tonnia. Puuta tultaisiin keräämään Luikonlahteen noin 100 kilometrin säteeltä suunnitellusta terminaalista.


title: Luikonlahden rautatieasema

text: Raakapuuterminaali lisäisi rekkaliikennettä Luikonlahdessa. Lisäys olisi 20 - 30 rekkalastillista vuorokaudessa. Tavarajunia liikennöisi aseman kautta 1 - 2 nykyistä enemmän.


title: Luikonlahden rautatieasema

text: Luikonlahden raakapuuterminaalia kaavaillaan nykyisen radan pohjoispuolelle. Hankesuunnitelmassa on kaksi eri vaihtoehtoa. Pienemmässä vaihtoehdossa lastausraiteen pituus olisi korkeintaan 550 m. Laajemman vaihtoehdon mukaan terminaalissa olisi kaksi kuormausvaihdetta ja raiteiden pituus olisi 650 m. Pienemmän terminaalin hinta-arvio on 4,5 miljoonaa euroa ja laajemman 9 miljoonaa euroa.


title: Martina Gedeck

text: Martina Gedeck (s. 14. syyskuuta 1961) on saksalainen näyttelijä. Hän tuli kansainvälisesti tunnetuksi esitettyään pääosaa romanttisessa komediassa "Kaikilla mausteilla" (2001).


title: Martina Gedeck

text: Gedeck syntyi Münchenissä ja kasvoi Landshutissa, vuodesta 1971 Berliinissä. Hän opiskeli Freie Universität Berlinissä ja vuosina 1982–1986 Universität der Künste Berlinissä.


title: Martina Gedeck

text: Gedeck on palkittu Saksan elokuvapalkinnolla vuosina 1997 ja 2002. Hänellä oli vuonna 2006 osa Oscar-palkitussa elokuvassa "Muiden elämä".


title: Paranneltu Fujitan asteikko

text: Paranneltua Fujitan asteikkoa ("Enhanced Fujita Scale") käytetään nykyään Yhdysvalloissa, kun analysoidaan tornadojen aiheuttamia tuhoja. Tämä asteikko on paljon tarkempi kuin edellinen Fujitan asteikko, ja se otettiin käyttöön 1. helmikuuta 2007.


title: Grand Prairie

text: Grand Prairie on kahden kaupungin nimi:


title: Argos (koira)

text: Argos () oli kreikkalaisessa mytologiassa Odysseuksen uskollinen koira, joka odotti Ithakassa isäntäänsä palaavaksi kaksikymmentä vuotta kun useimmat jo luulivat tämän kuolleen. Se oli ensimmäinen, joka tunnisti Odysseuksen tämän palattua Troijan sodasta ja naamioitua itsensä kerjäläiseksi voidakseen tarkkailla, mitä hänen kotimaassaan oli tapahtunut hänen poissa ollessaan. Tunnistettuaan isäntänsä vielä kerran se heilutti häntäänsä tervehdykseksi ja kuoli.


title: Saat miehen Rööperiin

text: Saat miehen Rööperiin (alaotsikkona Kaikki levytykset 1965-1968) on suomalaisen pop-yhtye Jormasin 2 CD:n kokoelma-albumi vuodelta 2001. Se sisältää kaikki yhtyeen singlejulkaisut sekä molempien studioalbumien kappaleet. Mukana ovat myös Yleisradion arkistosta löytyneet studio- ja keikkaäänitteet.


title: Hans Modrow

text: Hans Modrow (s. 27. tammikuuta 1928) on saksalainen kommunistipoliitikko. Hän toimi Itä-Saksan pääministerinä vuosina 1989–1990.


title: Hans Modrow

text: Modrow syntyi Jasenitzissa Länsi-Pommerissa (nyk. Jasienica, Puola) ja oli sotavankina Neuvostoliitossa vuoteen 1949. Hänelle myönnettiin vuonna 1975 Isänmaan ansioritarikunnan ja vuonna 1978 Karl Marxin ritarikunnan jäsenyys.


title: Hans Modrow

text: Modrow tuli Itä-Saksan pääministeriksi marraskuun 1989 puolivälissä, jolloin kommunistipuolueen yksinvalta oli juuri päättymässä. Vielä tällöin hän oletti Itä-Saksan jatkavan erillisenä valtiona. Modrow johti helmikuusta 1990 alkaen monipuoluehallitusta ja esitti tammikuussa 1990 Neuvostoliitolle Saksojen liittymistä yhteen. Tämä toteutui saman vuoden lokakuussa.


title: Hans Modrow

text: Saksan jälleenyhdistymisen jälkeen Modrow on toiminut Saksan liittopäivien ja Euroopan parlamentin jäsenenä.


title: Kalifornian maastopalot 2007

text: Kalifornian maastopalot 2007 oli sarja maastopaloja, jotka koettelivat Kalifornian osavaltiota Yhdysvalloissa lokakuussa 2007. Vähintään 1 500 kotia ja 2 000 neliökilometriä maata paloi Santa Barbaran piirikunnasta Meksikon vastaiselle rajalle asti ulottuvalla alueella. Yhdeksän ihmistä kuoli suoraan tulen seurauksena. Ensimmäiset palot alkoivat 20. lokakuuta ja viimeiset sammutettiin 9. marraskuuta.


title: Kalifornian maastopalot 2007

text: Seitsemään Kalifornian piirikuntaan julistettiin hätätila. Palojen vuoksi suoritettiin Kalifornian historian siihen mennessä suurin evakuointi, noin miljoona henkeä. Paloja oli sammuttamassa yli 6 000 palomiestä, joita avustivat useat armeijan yksiköt. Lisäksi sammutustoimiin osallistui lähes 3 000 vankia.


title: Kalifornian maastopalot 2007

text: Palojen sammutusta hankaloitti vuoden 2007 kuiva ja kuuma kuuma kesä sekä alueelle tyypilliset voimakkaat Santa Ana -tuulet, jotka puhalsivat jopa yli 140 km/h nopeuksilla.


title: Kalifornian maastopalot 2007

text: Paloilla oli useita eri lähteitä. Monet niistä syttyivät voimakkaiden tuulien vahingoittamista voimalinjoista.


title: Pärlor åt svinen

text: Pärlor åt svinen on Magnus Ugglan 15. studioalbumi, joka julkaistiin 24. lokakuuta 2007. Albumi sisältää singlet ”Pärlor åt svinen” ja ”För kung och fosterland”.


title: Pärlor åt svinen

text: Albumi debytoi Ruotsissa Sverigetopplistanin toisella sijalla.'


title: New Religion

text: New Religion on Primal Fearin seitsemäs studioalbumi, joka julkaistiin 21. syyskuuta 2007.


title: Nicole Oresme

text: Nicole Oresme ("Nicolas Oresme"; n. 1320 – 11. heinäkuuta 1382) oli ranskalainen skolastinen filosofi ja teologi, jonka työt koskettelivat taloustiedettä, matematiikkaa, tähtitiedettä, fysiikkaa, psykologiaa ja musiikin teoriaa, ja toimi Lisieux'n piispana ja kuningas Kaarle V:n neuvonantajana. Hänen keskeisimmät saavutukset tieteelle olivat murtopotenssien käyttö sekä eksponenttien laskusääntöjen kehittäminen. Lisäksi hän tutki kenties ensimmäisenä Euroopassa nykyistä koordinaatistoa vastaavaa esitystä ja ymmärsi sen yhteyden fysiikkaan; hän johti koordinaatiston geometrisen tarkastelun avulla tasaisesti kiihtyvään liikkeseen liittyvän kaavan formula_1. Tieteellisen työn ohessa hän oli huomattava aikansa tieteen kansantajuistaja.


title: Nicole Oresme

text: Oresme käänsi useita Aristoteleen teoksia kuninkaaltaansa saamien käskyjen mukaisesti. Hän laati runsaasti Aristotelesta kritisoivia kommentaareja. Teoksessa "Livre du ciel et du monde" Oresme esitti ajatuksia liikkeen suhteellisuudesta ja pohti kysymystä, kiertääkö taivas päivittäin Maan ympäri vai pyöriikö Maa akselinsa ympäri. Matematiikassa hän totesi myös, että päättymätön sarja voi joko hajaantua tai lähestyä jotakin äärellistä lukua. Taloustieteessä hänet muistetaan Greshamin lain muotoilijana: ”huonommalla rahalla on taipumus syrjäyttää hyvä raha pois kierrosta.” Tämä tarkoittaa sitä, että jos kaksi eriarvoista valuuttaa on hyväksytty maksuvälineiksi, niin maksuvälineistä arvokkaampi jää säästöön ja kauppaa tehdään arvoltaan heikommalla valuutalla.


title: Nicole Oresme

text: Oresmen synnyintiedoista ei ole olemassa suoria viitteitä, mutta hänen on arveltu syntyneen joskus vuoden 1320 tienoolla, mahdollisesti Allemagnen kylässä, nykyisessä Fleury-sur-Ornessa, Normandiassa. Perhettä on pidetty talonpoikaisena, koska Oresme kävi Collège de Navarrea, joka oli tarkoitettu oppilaille, jotka olivat liian köyhiä maksaakseen opiskelunsa Pariisin yliopistossa. Tämä väite on kuitenkin kyseenalaistettu. Hänellä oli mahdollisesti myös kaksi nuorempaa veljeä, Henri ja Guillaume. Ensimmäinen maininta Oresmesta on Avignonin paavin ja Pariisin yliopiston humanistisen tiedekunnan ”neljän nationin” (vrt. osakunta) väliseen kirjeenvaihtoon kuuluneessa kirjeessa, joka on päivätty 19. kesäkuuta 1342. Kirjeessä Oresmea tarjotaan papinvirkaan ja häneen viitataan maisterina, minkä vuoksi Oresmen uskotaan valmistuneen maisteriksi joskus 1330-luvulla.


title: Nicole Oresme

text: Oresme opiskeli vapaita taiteita Pariisissa yhdessä Albertus Saksilaisen ja ehkä myös Marsilius Inghenilaisen kanssa. Heitä opetti ockhamilaista logiikkaa puolustanut nominalisti Jean Buridan. Buridanilla oli lähtemätön vaikutus Oresmen luonnonfilosofisiin näkemyksiin ja kehotti häntä kyseenalaistamaan aristotelisen filosofian.


title: Nicole Oresme

text: Oresmen nimi löytyy vuoden 1348 Pariisin yliopiston normannilaisten nationin jäsenluettelosta sekä teologian opiskelijoiden luettelosta. Teologian tohtoriksi Oresme väitteli vuonna 1356. Vielä saman vuoden aikana hänestä tuli Collège de Navarren suurmestari ("grand-maître").


title: Nicole Oresme

text: Monet Oresmen ennen vuotta 1360 kirjoittamat latinankieliset tutkielmat osoittavat, että hän oli pian arvostettu oppinut, ja hänen maineensa kantautui myös kuninkaalliseen hoviin. Hän tutustui tulevaan kuninkaaseen Kaarle V Viisaaseen vuonna 1356, jolloin Kaarlen isän Juhana II:n oli palkannut Oresmen selvittämään valtakunnan talousongelmia. Satavuotisen sodan ollessa käynnissä Juhana II joutui englantilaisten vangiksi. Kaarle toimi sijaishallitsijana vuodesta 1356, ja vuosina hän toimi 1364–1380 Ranskan kuninkaana. Päästyään tekemisiin talouden kanssa Oresme laati "Tractatus de origine, natura, jure et mutationibus monetarum" -nimisen teoksen, jossa hän esitti Greshamin lain. Oresmesta tuli kuninkaan sihteeri ("secretaire du roi") 2. marraskuuta 1359. Hän vaikuttaa toimineen myös kuninkaallisena kappalaisena ja neuvonantajana.


title: Nicole Oresme

text: Vanhan tiedon mukaan Oresme olisi toiminut myös Kaarlen opettajana tämän nuoruudessa, mutta tämä ei ole varmaa. Kaarle vaikuttaa kunnioittaneen Oresmea ja noudattaneen usein tämän neuvoja. Heidän välille muodostui koko heidän elämänsä pituinen ystävyyssuhde. Oresme myös kirjoitti useita teoksia kuninkaan pyynnöstä, tarkoituksena tieteiden popularisoiminen ja opiskelun edistäminen valtakunnassa. Oresme vaikutti todennäköisesti paljon kuninkaan poliittiseen, taloudelliseen, eettiseen ja filosofiseen ajatteluun. Oresmen lisäksi hovissa vaikuttaneisiin intellektuelleihin kuuluvat muun muassa Raoul de Presle ja Philippe de Mézières.


title: Nicole Oresme

text: Oresme vaihtoi usein virkaa kuninkaan nimittäessä hänet uusiin tehtäviin. Vuonna 1361 Oresmesta tuli Bayeux'n arkkidiakoni ja 23. marraskuuta 1362 Rouenin katedraalin kaniikki. Tuohon aikaan hän opetti vielä Pariisissa säännöllisesti. Oresmen työnimike muuttui vielä useaan otteeseen, sillä hänestä tehtiin 10. helmikuuta 1363 Sainte-Chapellen kaniikki ja 18. maaliskuuta 1364 tuore kuningas nimitti Oresmen Rouenin tuomiorovastiksi.


title: Nicole Oresme

text: Oresme kävi usein Pariisissa seuraten yliopiston toimintaa, sekä osittain myös käännöstöidensä vuoksi. Kuninkaan käskystä Oresme alkoi kääntää vuodesta 1369 alkaen Aristoteleen "Nikomakhoksen etiikkaa" latinasta ranskaksi. Työ valmistui todennäköisesti seuraavana vuonna. Aristoteleen "Politiikka" ja "Taloudenhoidosta" valmistuivat joskus vuosien 1372 ja 1374 välillä, "Taivaasta" ja "Maailmankaikkeudesta" vuonna 1377. Kuningas myönsi Oresmelle eläkkeen vuodesta 1371 tämän elämäntyön ansiosta.


title: Nicole Oresme

text: Oresmesta tuli kuninkaan tuella Lisieux'n piispa 3. elokuuta 1377. Vaikuttaa siltä, että hän asettui Lisieux'hin vasta syyskuussa 1380. Hänen elämänsä viidestä viimeisestä vuodesta tiedetään vain vähän. Hän kuoli Lisiex'ssa 11. heinäkuuta 1382, kaksi vuotta kuningas Kaarlen kuoleman jälkeen, ja hänet haudattiin tuomiokirkkoon.


title: Nicole Oresme

text: Oresme hylkäsi monelta osin aristotelisen filosofian väitteitä, mutta myös tukeutui niihin. Hän esimerkiksi hylkäsi Thomas Bradwardinen ja Johannes Filoponoksen kehittämän impetusteorian (nyk. liikemäärä), jonka mukaan kappale tarvitsee voimaa pysyäkseen tasaisessa liikkeessä. Impetusteorian mukaan liikkeen syy on siinä, että jokin antaa impetusta kappaleelle, mikä havaitaan liikkeenä, ja impetuksen kadottua kappaleesta liikekin lakkaa. Oresme ei pitäytynyt täysin kirkonkaan näkemyksessä, joknka mukaan planeetat liikkuivat, koska enkelit liikuttivat niitä. Oresme sen sijaan väitti, että Jumala oli pannut alulle planeettojen liikkeen, mutta ei enää jatkuvasti ylläpitänyt sitä. Oresmen fysiikan tutkimukset kiteytyvät kahteen ranskankieliseen teokseen: "Traité de la sphère" ja "Traité du ciel et du monde".


title: Nicole Oresme

text: Oresme esitti, että Auringon näennäinen liike Maan ympäri aiheutui Maan pyörimisliikkeestä akselinsa ympäri. Täten hän tuli todenneeksi liikkeen suhteellisuuden ja aurinkokeskisen aurinkokunnan mahdollisuuden. Sittemmin Oresme kiisti ajatuksensa vetoamalla virheelliseen raamatuntulkintaansa.


title: Nicole Oresme

text: Valon luonteesta ja nopeudesta hän kirjoittaa "Questiones Super Libros Aristotelis de Anima" -teoksessa. Hän päätyi ajatukseen, että värit ja valo liittyisivät läheisesti toisiinsa. Hän katsoi värien olevan peräisin ”rikkoutuneesta valosta”. Isaac Newton totesi myöhemmin, että valkoinen valo hajoaa prismassa väreihin ja että toisella prismalla nämä värit voidaan koota uudelleen valkoiseksi valonsäteeksi. Oresme kyseenalaisti myös väitteen, että tähdet ovat niillä paikoilla, missä silmä ne havaitsee. Hän ymmärsi valon taittuvan Maan ilmakehässä, minkä vuoksi avaruuden kohteet eivät olleet niillä paikoilla kuin luultiin. Tähän päättelyyn vedoten hän kyseenalaisti aistihavaintoihin perustuvan tutkimuksen.


title: Nicole Oresme

text: Matematiikassa Oresme muistetaan parhaiten eksponenttien laskusäännöistä ja murtopotenssien kehittämisestä. Hän pohti jo irrationaalisten potenssien olemassaoloa, mutta ajan matematiikan taso esti häntä kehittämästä asiaa pidemmälle. Oresme käytti murtopotensseja Bradwardinen verrannollisuustutkimusten seurauksena syntyneeseen liikelaissa osoittaen samalla lain yhteyden planeettojen liikkeeseen. Oresme totesi tuloksena syntyvän enemmän irrationaalisia kuin rationaalisia arvoja. Tätä hän piti todisteena pythagoralaisuutta ja astrologiaa vastaan, sillä pythagoralaiset pitävät irrationaalisia lukuja ”likaisina”. Oresme inhosi yli kaiken astrologiaa ja muita näennäistieteinä pitämiään aloja. Muuttuvien suureiden esittämiseksi Oresme otti käyttöön tasokoordinaatiston, jota hän osasi myös käyttää hyväkseen fysikaalisten ongelmien ratkaisemisessa.


title: Nicole Oresme

text: Oresme tutki myös päättymättömiä sarjoja. Hän havaitsi sarjojen olevan suppenevia tai hajaantuvia eli sarja lähestyy tiettyä ääreellistä lukua tai ääretöntä. Suppenevasta sarjasta hän käytti esimerkkinä formula_2 ja hajaantuvasta formula_3. Suppenevaa sarjaa hän käytti hyväkseen todistaessaan Aristoteleen olleen väärässä väittäessään, että jos kappale etenee äärettömän kauan, niin se kulkeutuu äärettömän kauas.


title: Enson Pallo

text: Enson Pallo eli EPa on varkautelainen, vuonna 1990 perustettu kaukalopalloseura.


title: Enson Pallo

text: Enson Pallo perustettiin kesällä 1990. Kaudella 1990-91 EPa pelasi Suomen kaukalopalloliiton järjestämässä I-divisioonassa yhdessä WP-35:n kanssa. Seuran ensimmäinen SM-kulta tuli kaudella 1993-1994, kun EPan A-juniorit voittivat Suomen mestaruuden.


title: Enson Pallo

text: Kaudella 1994-95 Wp-35 ja Enson Pallo yhdistyivät ja jatkoivat toimimista Enson Pallo -nimen alla. Kaudella 1997-98 EPa nousi Suomen mestaruussarjaan, mutta putosi takaisin kauden 1999-2000 jälkeen. Kaudella 2001-02 EPa sijoittui toiseksi ja onnistui jälleen nousemaan takaisin liigaan. Kaudella 2005-06 Enson Pallo pelasi pronssi-ottelussa, sijoittuen lopulta neljänneksi. Ensimmäinen mitali tuli kaudella 2007-2008, jolloin joukkue hävisi finaalissa ja sai hopeaa.


title: Henry Rawlinson (arkeologi)

text: Sir Henry Creswicke Rawlinson (4. marraskuuta 1810 Chadlington, Englanti – 5. maaliskuuta 1895 Lontoo, Englanti) oli brittiläinen poliitikko, diplomaatti, assyrologi, arkeologi ja sotilas. Parhaiten hänet tunnetaan Lähi-idän muinaisten nuolenpääkirjoitusten tulkitsijana.


title: Henry Rawlinson (arkeologi)

text: Rawlinson lähti kadettina sotilaspalvelukseen Itä-Intian kauppakomppaniaan vuonna 1827. Kuuden vuoden palvelun jälkeen upseerina Rawlinson oli oppinut persian kielen ja hänet lähetettiin kuuden muun brittiläisen upseerin kanssa uudelleen järjestämään šaahin armeijaa. Vuodesta 1833 vuoteen 1838 Rawlinson oli Persiassa ja tuona aikana hän innostui nuolenpääkirjoituksesta.


title: Henry Rawlinson (arkeologi)

text: Georg Friedrich Grotefend oli jo aiemmin tehnyt ensimmäisiä ratkaisuja persialaisesta nuolenpääkirjoituksesta. Rawlinson ei ollut tästä tietoinen, ja jopa elämäänsä uhaten hän onnistui kopioimaan 100 metrin korkeudessa kallionseinämässä olevan Behistunin kirjoituksen, joka on parhaimpia jäännöksiä nuolenpääkirjoituksesta. Rawlinson aloitti käännöstyön helpoimmasta, joka vaikutti olevan tehty aakkoskirjoituksella, kun kahdessa muussa oli myös kuvakirjaimia, ideogrammeja ja äännemerkkejä. Kieli osoittautui muinaispersiaksi, ja tämän tulkittuaan hän pystyi kääntämään myös kaksi muuta tekstiä, jotka olivat kirjoitettu elamiksi ja akkadiksi.


title: Henry Rawlinson (arkeologi)

text: Rawlinson ura jatkui vuodesta 1840 poliittisena agenttina Kandaharissa, ja tämän jälkeen hän sai siirron konsuliksi Bagdadiin, minkä ansiosta hän pystyi viemään loppuun nuolenpääkirjoitusten tulkinnat. Irakissa hän teki myös kaivauksia ja lahjoitti kokoelmansa British Museumiin, joka antoi myös luvat Rawlinsonin kaivauksille.


title: Henry Rawlinson (arkeologi)

text: Vuonna 1855 Rawlinson joutui onnettomuuteen, mikä sai hänet palaamaan Englantiin ja eroamaan tehtävistään kauppakomppaniassa. Rawlinson nimitettiin vuonna 1856 kauppakomppanian johtotehtäviin, ja vuodet 1859–1860 hän oli brittiläinen ministeri Persiassa. Britannian alahuoneessa Rawlinson toimi vuodet 1858 ja 1865–1868.


title: Henry Rawlinson (arkeologi)

text: Rawlinson oli naimisissa Louisa Caroline Harcourt Seymourin kanssa. Parilla oli kaksi lasta, joista toinen on tunnettu brittiläinen kenraali Henry Rawlinson. Henry Rawlinson vanhemman veli oli historioitsija George Rawlinson.


title: Henry Rawlinson (arkeologi)

text: Rawlinson kuoli Lontoossa vuonna 1895. Hän ehti elämänsä aikana kirjoittaa useita kirjoja tutkimuksistaan, ja hän osallistui "Encyclopædia Britannican" yhdeksän painoksen kirjoittamiseen.


title: Hans Magnus Enzensberger

text: Hans Magnus Enzensberger (s. 11. marraskuuta 1929) on saksalainen runoilija.


title: Hans Magnus Enzensberger

text: Enzensberger syntyi Kaufbeurenissa ja opiskeli kirjallisuutta sekä filosofiaa Erlangenissa, Freiburg im Breisgaussa, Hampurissa ja Pariisin yliopistolla. Kirjailija ja kääntäjä Christian Enzensberger on hänen veljensä.


title: Hans Magnus Enzensberger

text: Enzensbergerille on myönnetty muun muassa Georg Büchnerin palkinto (1963), Asturian ruhtinaan palkinto (2002) ja Sonningprisen (2010). Hänen tuotantoaan on julkaistu kymmeninä kirjoina 1950-luvulta 2000-luvulle saakka.


title: Vesipallon maailmanmestaruuskilpailut

text: Vesipallon maailmanmestaruuskilpailut järjestetään uinnin maailmanmestaruuskilpailujen yhteydessä. Miehet ovat kilpailleet vuodesta 1973 ja naiset vuodesta 1986. Vuodesta 2001 lähtien kilpailut on käyty aina parittomina vuosina.


title: Rolf Berend

text: Rolf Berend (s. 1. lokakuuta 1943 Gernrode/Eichsfeld) on saksalainen Kristillisdemokraattisen unionin poliitikko. Hän toimi Euroopan parlamentin jäsenenä vuosina 1999–2009.


title: Rolf Berend

text: Berend syntyi Thüringenissä. Ylioppilaaksi kirjoitettuaan hän opiskeli musiikkia ja germanistiikkaa Jenassa ja Leipzigissä. Hän teki vuoteen 1990 saakka opettajantyötä. Berendin poliittinen aktiiviura käynnistyi Saksan jälleenyhdistymisen jälkeen. Hänestä tehtiin vuonna 2001 Bundesverdienstkreuzin ritari.


title: Purutupakka

text: Purutupakka eli mälli on mausteliemessä liotetetuista tupakanlehdistä tehtyjä tankoja, jotka on kuivattu ja puristettu tai irtonaisia tupakan lehdistä leikattuja suikaleita. Tangosta pureskellaan palasia, joita pyöritellään suussa ja tungetaan mahdollisesti huulen alle. Kostuessaan mälli luovuttaa ruskeaa tupakkamehua, jota normaalisti syljeskellään aika ajoin pois.


title: Purutupakka

text: Purutupakan myynti ja maahantuonti Suomessa kiellettiin 15. elokuuta 2016 voimaan astuvassa tupakkalaissa, tosin sitä saa tuoda matkustajatuonnissa enimmillään kilon vuorokauden aikana.


title: Uinnin pitkän radan Euroopan-mestaruuskilpailut 1926

text: Uinnin pitkän radan Euroopan-mestaruuskilpailut järjestettiin vuonna 1926 ensimmäistä kertaa. Kilpailut pidettiin Unkarin Budapestissa 18.–22. elokuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt ja vesipallo. Lajeja oli vain miehille.


text: Isäntämaa


title: Kader Arif

text: Kader Arif (s. 3. heinäkuuta 1959) on ranskalainen sosialistipuolueen poliitikko, joka on toiminut Euroopan parlamentin jäsenenä vuosina 2004–2012. Hän on syntynyt Algeriassa.


title: SanDisk

text: SanDisk eli SanDisk Corporation (aiemmin SunDisk) on amerikkalaislähtöinen monikansallinen tietokoneiden flash-muisteja kehittävä ja valmistava yhtiö. Sen perustivat Eli Harari ja Sanjay Mehrotra vuonna 1988. SanDisk meni pörssiin marraskuussa 1995. Yhtiön pääkonttori on Milpitaksessa Kaliforniassa. Tuotantolaitoksia sillä on ympäri maailman.


title: SanDisk

text: Tuotantoon kuuluu erittäin laaja kirjo erilaisia muistikorttityyppejä, kuten esimerkiksi CompactFlash ja Secure Digital sekä USB-muistitikut.


title: Santarém

text: Santarém voi olla;


title: Gloucesterin herttua

text: Gloucesterin herttua () on Gloucesterin kaupungin mukaan nimetty periytyvä päärinarvo, jonka on annettu Englannin kuningaskunnan ja Yhdistyneen kuningaskunnan kuninkaallisen perheen jäsenille, yleensä hallitsevan monarkin pojalle. Arvonimi on perustettu kaikkiaan viidesti ja sillä on ennen nykyistä herttuaa ollut viisi kantajaa. 1700-luvulla oli käytössä myös arvonimi "Gloucesterin ja Edinburghin herttua".


title: Gloucesterin herttua

text:
Yhdistyneen Kuningaskunnan toinen ja nykyinen Gloucesterin herttua on Yrjö V:n pojanpoika ja kuningatar Elisabet II:n serkku prinssi Richard. Hän valmistui arkkitehdiksi 1969 ja oli ajatellut tehdä uran arkkitehtuurin parissa. Hänen vanhempi veljensä kuoli lento-onnettomuudessa vain 30-vuotiaana vuonna 1972, jolloin Richardista tuli arvonimen perijä isänsä jälkeen. Hänen kuninkalliset tehtävänsä lisääntyivät siinä määrin, että hän jätti työnsä lontoolaisessa suunnittelutoimistossa. Prinssi Richardilla on myös "Ulsterin jaarlin" ja "Cullodenin paronin" arvonimet.
Prinssi Henrikin jälkeen arvonimen perimysvuorossa on hänen ainoa poikansa Alexander Windsor, Ulsterin jaarli (s. 1974). Hänellä puolestaan on yksi poika, Xan Windsor, lordi Culloden (s. 2007).


title: Santarém (Brasilia)

text: Santarém [-re´m] on kaupunki Parán osavaltiossa Pohjois-Brasiliassa. Se sijaitsee Tapajósin ja Amazonin jokien yhtymäkohdassa. Kaupungissa on arviolta 294 447 asukasta (vuonna 2016) ja sen pinta-ala on 18 500 neliökilometriä.


title: Santarém (Brasilia)

text: Jesuiitat perustivat Santarémin lähetysasemaksi 1661. Kaupunki sijaitsee 700 kilometriä Belémistä länteen. Santarémissä on jokisatama ja kauppakeskus, sekä auto-, kone- ja elektroniikkateollisuutta. Kaupungista on kumin, juutin ja puutavaran vientiä.


title: Adámos Adámou

text: Adámos Adámou (, s. 30. lokakuuta 1950) on kyproslainen poliitikko, joka oli Euroopan parlamentin jäsen vuosina 2004–2009. Adámou syntyi Limassolissa ja on koulutukseltaan patologiaan ja onkologiaan erikoistunut lääkäri. Hän edustaa kommunistista AKEL-puoluetta ja kuului europarlamentissa Euroopan yhtyneen vasemmiston ja Pohjoismaiden vihreän vasemmiston ryhmään.


title: Vittorio Agnoletto

text: Vittorio Emanuele Agnoletto (s. 6. maaliskuuta 1958) on italialainen PRC- eli "Partito della Rifondazione Comunista" -poliitikko ja Euroopan parlamentin jäsen vuosina 2004–2009.


title: Vittorio Agnoletto

text: Milanossa syntynyt Agnoletto luki lääkäriksi Milanon yliopistossa ja on tehnyt työtä varsinkin AIDSin vastaisessa taistelussa. Euroopan parlamentissa hän kuului Euroopan yhtyneen vasemmiston konfederaatioryhmään/Pohjoismaiden vihreään vasemmistoon ja istui ulkoasiainvaliokunnassa.


title: Vittorio Agnoletto

text: Italialainen lehdistö nimesi Agnoletton vuonna 1994 "Vuoden lääkäriksi".


title: Klami

text: Klamin suku on yksi Virolahden talonpoikaisista merenkulkijasuvuista. Tunnettu sukulinja ulottuu 1600-luvulle asti ja ennen vuotta 1744 suvun nimenä on ollut Kouki. Klami-nimi tunnetaan Virolahdella jo 1500-luvulla (Glam).


title: Klami

text: Helsingin Mellunkylässä sijaitseva "Klamintie" on tullut Helsingin nimistöön 1954. Se on valtiopäivämiesten Erik Klamin ja Juho Klamin sekä kansatieteellisten kuvausten julkaisija Abel Klamin muistoksi.


title: Klami

text: Klameja on elossa lokakuun 2012 alussa 150.


title: 24 – Troijan hevonen

text: 24 – Troijan hevonen () on toinen Suomessa julkaistu 24-televisiosarjaan perustuva kirja. Sen on kirjoittanut Marc Cerasini. Ensimmäisestä osasta poiketen, tällä kertaa Jack Bauerin päivän tapahtumat sijoittuvat Los Angelesiin.


title: Vincenzo Aita

text: Vincenzo Aita (s. 14. syyskuuta 1948) on italialainen PRC- eli "Partito della Rifondazione Comunista" -poliitikko. Hän oli Euroopan parlamentin jäsenenä vuosina 2006–2009 ja kuului GUE/NGL-ryhmään. Aita on syntynyt Campanian maakunnan Ebolissa.


title: Ranskan ympäriajo 2008

text: Vuoden 2008 Ranskan ympäriajo ajettiin 5.–27. heinäkuuta 2008. Kyseessä oli 95. kilpailukerta. Kilpailun kolme ensimmäistä etappia ajettiin Bretagnessa ja kilpailu myös vieraili Italiassa 20.–22. heinäkuuta 15. ja 16. etapilla. Reitillä oli 10 tasamaaetappia, 5 vuoristoetappia, 4 mäkietappia ja 2 henkilökohtaista aika-ajoetappia. Kilpailun kokonaismatka oli 3 559,5 km.


title: Ranskan ympäriajo 2008

text: Espanjalainen Carlos Sastre voitti kokonaiskilpailun 58 sekunnin erolla australialaiseen Cadel Evansiin. Itävaltalainen Bernhard Kohl oli kokonaiskilpailun kolmas voittaen samalla mäkikilpailun. Pistekilpailun voitti espanjalainen Óscar Freire ja nuorten (alle 25-v.) kilpailun voitti luxemburgilainen Andy Schleck. Paras joukkue oli tanskalainen Team CSC-Saxo Bank.


title: Ranskan ympäriajo 2008

text: Vuoden 2008 Ranskan ympäriajoa varjostivat edellisvuotiseen tapaan useat dopingkäryt. Perjantaina 11. heinäkuuta L'Équipe-lehti kertoi Liquigas-tallin Manuel Beltránin jääneen kiinni EPO-hormonin käytöstä ensimmäisen etapin jälkeen . Keskiviikkona 16. heinäkuuta Ranskan antidopingjärjestö ilmoitti Barloworld-tallin Moisés Dueñasin antaneen neljännen etapin jälkeen EPO:a sisältäneen näytteen . Seuraavana päivänä sama järjestö kertoi kaksi etappia voittaneen Saunier Duval - Scott-tallin Riccardo Riccòn jääneen kiinni niin ikään EPO:n käytöstä neljännen osuuden jälkeen . Saunier Duval - Scott vetäytyi kilpailusta Riccòn käryn jälkeen. Kilpailun viimeisenä päivänä Ranskan antidopingjärjestö ilmoitti Crédit Agricole -tallin Dmitri Fofonovin antaneen 18. etapin jälkeen kiellettyä piristettä heptaminolia sisältäneen näytteen .


title: Ranskan ympäriajo 2008

text: Kokonaiskilpailussa kolmanneksi sijoittuneen ja mäkikilpailun voittaneen Bernhard Kohlin kerrottiin lokakuussa jääneen Ranskan ympäriajon aikana kiinni Cera-hormonin käytöstä.


title: Ranskan ympäriajo 2008

text: * Tähdellä merkityt etapit päättyvät mäen tai vuoren päälle.DNF = ei tullut maaliin, DNS = ei lähtenyt etapille


title: Ranskan ympäriajo 2008

text: Kilpailussa jaetaan palkintorahoina yhteensä 3,25 miljoonaa euroa. Jokainen joukkue saa korvauksena osallistumiskuluista 51 243 €. Lisäksi joukkueet saavat jokaisesta ajajasta, joka ajaa kilpailun läpi, 1 600 €, edellyttäen, että joukkueesta vähintään seitsemän ajajaa pääsee maaliin.


title: Ranskan ympäriajo 2008

text: Perinteen mukaan joukkueen keräämät palkintosummat kootaan yhteen ja jaetaan ajajien ja joukkueen muun henkilöstön kesken.


title: Santarém (Portugali)

text: Santarém [-re´m] on kaupunki Keski-Portugalissa.


title: Santarém (Portugali)

text: Kaupunki sijaitsee noin 70 kilometriä Lissabonista koilliseen. Se on Santarémin piirin pääkaupunki. Vuonna 2011 siellä asui 62 200 ihmistä. Santarémissa harjoitetaan elintarviketeollisuutta ja turismia. Siellä on myös keskiaikaisen linnan rauniot ja useita historiallisia kirkkoja, muun muassa varhaisgoottilainen nykyisin museona toimiva São João de Alporãon kirkko 1100-luvulta.


title: Gabriele Albertini

text: Gabriele Albertini (s. 6. heinäkuuta 1950) on italialainen poliitikko. Hän kuului aluksi Forza Italia -puolueeseen ja vuodesta 2009 Vapauden kansa -puolueeseen (europarlamentissa Euroopan kansanpuolue). Hän toimi Euroopan parlamentin jäsenenä vuosina 2004–2013.


title: Gabriele Albertini

text: Albertini syntyi Milanossa ja suoritti oikeustieteen loppututkinnon vuonna 1974. Hän toimi vuosina 1997–2006 Milanon pormestarina.


title: Harvasukasmadot

text: Harvasukasmadot ("Oligochaeta") on nivelmatojen alaluokka, johon kuuluvat useimmat madoiksi kutsutut eläimet, kuten kastemadot ja muut lierot. Useimmat lajit elävät maalla tai makeassa vedessä.


title: Harvasukasmadot

text: Suomessa eläviä harvasukasmatoja on noin 130 lajia.


title: Harvasukasmadot

text: Monet harvasukasmadot toimivat makrohajottajina. Virtavesissä elävät lajit ovat tyypillisesti erikoistuneet keräämään ravinnokseen jokiuomien pohjilta hienorakeista, pitkälle hajonnutta orgaanista ainesta, jonka pinnalla elää bakteereja.


title: Jim Allister

text: James Hugh "Jim" Allister QC (s. 2. huhtikuuta 1953, Down) on pohjoisirlantilainen poliitikko. Hän kuului aiemmin Demokraattiseen unionistipuolueeseen, mutta erosi siitä maaliskuussa 2007 ja on nykyisin sitoutumaton.


title: Jim Allister

text: Koulutukseltaan Allister on asianajaja. Hän toimi Euroopan parlamentin jäsenenä vuosina 2004–2009.


title: Britannian kuninkaallinen perhe

text: Britannian kuninkaallinen perhe on käsite, jolla viitataan Yhdistyneen kuningaskunnan hallitsevaan monarkkiin ja tämän lähisukulaisiin. Tarkkaa muodollista tai lakiinkirjattua määritelmää kuninkaalliseen perheeseen kuulumisesta ei ole, ja eri yhteyksissä perheeseen voidaankin lukea eri henkilöitä. Kuninkaallisen perheen jäseniksi lasketaan yleensä ainakin ne henkilöt, joista käytetään puhuttelua "hänen majesteettinsa" ("Her/His Majesty", "HM"), "hänen kuninkaallinen korkeutensa" ("Her/His Royal Highness", "HRH") tai "heidän kuninkaalliset korkeutensa" ("Their Royal Highnesses", "TRH").


title: Rentun ruusut

text: Rentun Ruusut – Irwin Goodmanin parhaat on vuonna 2000 julkaistu Irwin Goodmanin kokoelmalevy. Kokoelmasta julkaistiin kaksi versiota, 2 CD:n kaksoislevy ja 4 CD:n boksi. "Rentun Ruusut" on osa Warner Music Finlandin "Musiikin mestareita" -kokoelmalevysarjaa.


title: 24 – Operaatio helvetin portti

text: 24 – Operaatio helvetin portti on Marc Cerasinin kirjoittama ja on ensimmäinen 24-televisiosarjaan perustuva kirja. Se tapahtuu ennen ensimmäistä tuotantokautta ja Jack Bauer viettää päiväänsä New Yorkissa.


title: 24 – Operaatio helvetin portti

text: Jack Bauerilla on ongelmia tehtävänsä kanssa. Hänen täytyisi siirtää vanki lentokoneella toiseen kaupunkiin FBI-agentin Frank Hensleyn ja muiden valtion virkailijoiden kanssa. Lentokone syöksyy maahan, tormää ja kaaos vallitsee hylyn sisässä - Frank Hensley lavastaa Jack Bauerin kahden agentin murhaan, Ryan Chappelle yrittää auttaa Jackia Los Angelesista ja terroristit varastavat aseen, jolla voisi levittää tappavan viruksen koko Amerikkaan. Jack Bauerin täytyy hyödyntää kaikkia taitojaan ja käyttämään tuntemattoman naisen, Caitlinin, apua paljastaakseen salaliiton hallituksessa.


title: 24 – Operaatio helvetin portti

text: Henkilöita sarjastaUudet henkilötRikolliset


title: Taubaté

text: Taubaté [-te:´] on kaupunki Brasilian kaakkoisosassa. Se sijaitsee noin 120 kilometriä São Paulosta koilliseen. Vuonna 2010 siellä asui 273 426 ihmistä. Taubatéssa on autoteollisuutta sekä yliopisto.


title: Alexander Alvaro

text: Alexander Nuno Pickart Alvaro (s. 26. toukokuuta 1975) on saksalainen poliitikko.


title: Alexander Alvaro

text: Alvaro syntyi Bonnissa ja elää nykyisin naimattomana Düsseldorfissa. Alvaro valmistui pankkitoimihenkilöksi vuonna 1997. Hän opiskeli sen jälkeen oikeustiedettä, jonka tutkinnon hän suoritti vuonna 2004. Alvaro on Vapaan demokraattisen puolueen jäsen ja vuosina 2004–2014 europarlamentaarikko osana Euroopan liberaalidemokraattien liiton ryhmää.


title: ExpressCard

text: ExpressCard on tietokoneissa (etenkin kannettavissa) käytetty laajennuskorttipaikka. ExpressCard korvasi vanhemman PCMCIA -laajennuskorttipaikan ja sen julkisti myös PCMCIA:n taustalla ollut "Personal Computer Memory Card International Association" vuonna 2003. Vuodesta 2007 alkaen enemmistö kannettavien tietokoneiden valmistajista on siirtynyt varustamaan koneensa ExpressCard-paikalla. Alkuperäisen standardin maksiminopeus on 2.6 Gbit/s. Uusimman ExpressCard 2.1:n nopeus on 5.2 Gbit/s.


title: Musiikin mestareita

text: Musiikin mestareita on Warner Music Finlandin kokoelmalevysarja. Sarjan kokoelmia julkaistiin 1990- ja 2000-lukujen vaihteessa. Sarjan kokoelmalevyt käsittivät 2–4 CD-levyä tunnetuilta kotimaisilta artisteilta. "Musiikin mestareita"-kokoelmalevysarjaan kuuluvat esimerkiksi Dingon "Parhaat", Mamban "Vaaran vuodet 1984–1999" ja Irwin Goodmanin "Rentun Ruusut".


title: Roberta Alma Anastase

text: Roberta Alma Anastase (s. 27. maaliskuuta 1976 Ploiești) on romanialainen demokraattisen puolueen poliitikko. Hän istuu Euroopan parlamentissa Euroopan kansanpuolueen (kristillisdemokraatit) ja Euroopan demokraattien ryhmän jäsenenä.


title: Roberta Alma Anastase

text: Anastase aloitti Euroopan parlamentissa maansa liityttyä Euroopan unioniin vuoden 2007 alussa. Hän oli jäsenenä vuoden 2008 loppuun saakka.


title: Khalkiope

text: Khalkiope () oli kreikkalaisessa mytologiassa useamman eri naishahmon nimi.


title: Khalkiope

text: Khalkiope oli Kolkhiin kuninkaan Aieteen tytär, Medeian sisar ja Friksoksen puoliso.


title: Khalkiope

text: Friksoksen ja tämän sisaren Hellen äitipuoli Ino vihasi näitä ja teki kavalan suunnitelman päästäkseen heistä eroon. Hän paahtoi kaiken kaupungin siemenviljan niin, etteivät ne kasvaneet, jolloin paikalliset maanviljelijät katoa peläten kysyivät läheiseltä oraakkelilta neuvoa. Ino lahjoi oraakkelin luokse lähetetyt miehet valehtelemaan muille, että oraakkeli vaatisi Friksoksen uhraamista. Ennen kuin häntä ehdittiin surmata alttarilla, Nefele, sisarusten oikea äiti, lähetti kultaisen oinaan pelastamaan hänet ja sisarensa. Helle kuitenkin kuoli matkalla tiputtuaan oinaan selästä, mutta Friksos selvisi pääsi perille saakka Kolkhikseen, missä Aietes otti hänet vastaan ja kohteli häntä ystävällisesti antaen tyttärensä Khalkiopen hänelle vaimoksi. Kiitollisena Friksos antoi kuninkaalle oinaan kultaisen taljan, jonka Aietes ripusti temppeliin. Friksos ja Khalkiope saivat lapset Argos, Melas, Frontis ja Kytisoros.


title: Khalkiope

text: Khalkiope oli Rheksenorin tytär ja Aigeuksen toinen puoliso. Hän ei kuitenkaan saanut jälkeläisiä tämän kanssa.


title: Korvenkylä (Tyrnävä)

text: Korvenkylä on pieni maaseutukylä Tyrnävän kunnassa, joka sijaitsee noin 7 kilometriä kirkonkylältä. Kylä sijaitsee Tyrnävän, Limingan ja entisen Temmeksen kunnan rajamailla, jonka takia välillä on ollut epäselvyyksiä, mihin kuntaan kukin asukas kuuluu. Joissakin taloissa ovat pihapiirin rakennukset voineet sijaita eri kunnan alueella.


title: Korvenkylä (Tyrnävä)

text: Perimätiedot kertovat, että kylän toisessa päässä Kotakankaalla olisi ollut isonvihan (v. 1714–1721) aikaista asutusta, kodan tai piilopirtin muodossa. Pääosa kylästä on entistä tyrnäväläistä Konttilan talon syrjäniittyä, jossa laidunnettiin kesäisin talon karjaa. Sitä varten oli rakennettu kesänavetta, joka sijaitsi Keskitalo 2:20 paikalla.


title: Korvenkylä (Tyrnävä)

text: Korvenkylän ympärivuotinen asuminen ajoittuu 1800-luvun lopulle. Silloin muuttivat Tyrnävän Konttilasta Korvenkylän Keskitaloon Iikka Pasanen ja hänen vaimonsa Hilma Pasanen o.s. Konttila sekä Hilman eno Matti Konttila ja Hilma Konttilan äiti Vappu (Valborg) Konttila. Poikamiehenä elänyt Matti Konttila oli ollut Keskitalon ensimmäinen omistaja. Hän myi talonsa Iikka Pasaselle. Keskitalon maista erotettiin sittemmin kolmen talon maat erottamisjärjestyksessä: Uusitalo, Annala ja Alatalo.


title: Korvenkylä (Tyrnävä)

text: Korvenkylän vakituisen asuttamisen alkuaikoina oli asuttu myös Keskitalon naapurissa. Talon ensimmäiset omistajat olivat olleet tolosia. Isäntä oli ollut entinen seppä. Myöhemmin Korvenkylän talojen määrä lisääntyi hiljalleen. Enimmillään jatkosodan jälkeen kylässä asuttiin 12 talossa. Kylän väkirikkaimpina aikoina oli suunniteltu jopa oman kyläkoulun perustamista.


title: Jan Andersson (poliitikko)

text: Jan Andersson (s. 17. maaliskuuta 1947) on ruotsalainen sosiaalidemokraattisen työväenpuolueen poliitikko, joka toimi valtiopäivien jäsenenä 1988–1994 ja europarlamentaarikkona vuosina 1995–2009. Hän kuuluu Euroopan sosiaalidemokraattiseen puolueeseen.


title: Jan Andersson (poliitikko)

text: Andersson syntyi Helsingborgissa, Skånen läänissä, ja valmistui opettajaksi.


title: EnBW

text:
EnBW Energie Baden-Württemberg AG on saksalainen energiayritys. Yritys on julkinen osakeyhtiö, jonka kotipaikka sijaitsee Karlsruhessa Saksassa. EnBW perustettiin 1. tammikuuta 1997 kahden yrityksen fuusioiduttua. Nykyisin se on Saksan kolmanneksi suurin energiayritys. Pääomistajat ovat Électricité de France (EDF) 45 prosentilla ja die Oberschwäbischen Elektrizitätswerke (OEW) myös 45 prosentilla.
EnBW:llä on vesivoimala Rheinfeldenissä ja pumppausasemat Glemsissä ja Schluchseessä.


title: EnBW

text: EnBW:lla on fossiilisia polttoaineita käyttävät voimalat Altbachissa, Heilbronnissa, Marbach am Neckarissa, Stuttgart-Gaisburgissa ja Stuttgart-Münsterissä, Karlsruhessa.


title: EnBW

text: Yrityksen tuottamasta energiasta 52 prosenttia on ydinenergiaa. EnBW:lla on ydinvoimalat Neckarwestheimissa, Obrigheimissa ja Philippsburgissa.


title: Heikki Marttinen

text: Heikki Antero Marttinen (4. marraskuuta 1946 Kärkölä – 5. marraskuuta 2010 Iitti) oli suomalainen teollisuusjohtaja. Hän toimi Imatran Voiman johtajana vuosina 1993–1997 ja pääjohtajana 1997–1998, Fortumin pääjohtajana 1998–2000 ja Eimon toimitusjohtajana 2000–2002. Vuodesta 2001 alkaen hän toimi myös pörssiyhtiö Teklan hallituksen puheenjohtajana.


title: Nicholas Stern

text: Sir Nicholas Stern (s. 22. huhtikuuta 1946 Lontoo) on brittiläinen ekonomisti. Nicholas Stern on naimisissa ja hänellä on kolme lasta. Kansainvälisesti hän on kuuluisa muun muassa Isossa-Britanniassa 30.10.2006 julkaistusta ilmastoraportista: Sternin raportti


title: Nicholas Stern

text: Sternin isä oli saksalainen, joka pakeni sodan aikana Englantiin. Nicholas Stern opiskeli Cambridgen yliopistossa ja Oxfordin yliopistossa, josta hän valmistui tohtoriksi 1972. Sen jälkeen hän oli professoreina eri yliopistoissa, muun muassa 1986–93 London School of Economics. 1990-luvulla hän kirjoitti myös Keniasta ja Intian vihreästä vallankumouksesta. Hän oli maailmanpankin pääekonomi 2000–2003.


title: Nicholas Stern

text: Huhtikuussa 2008 Stern kertoi Reutersille, että uusimmat tutkimustulokset osoittavat, että hän on raportissaan aliarvioinut ilmaston lämpenemisen aiheuttaman uhan. Sternin mukaan myös IPCC:n 2007 ennusteet näyttävät jo nyt olevan vanhentuneita. Haastattelun mukaan kasvihuonekaasupäästöt kasvavat nopeammin kuin raportin laatimisen aikaan uskottiin ja erityisen huolestuttava on havainto, että maailman merten kyky imeä itseensä hiilidioksidia onkin selvästi ennustettua heikompi. Stern sanoi, että näistä tekijöistä seuraa, että maapallon ilmasto lämpenee nopeammin kuin he osasivat odottaa. Sternin mukaan kasvihuonekaasujen päästöjä tulee leikata vähintään puolella vuosisadan puoliväliin mennessä. Yhdysvaltain osalta päästöjen vähennystarve on 90 %, Stern arvioi.


title: Nicholas Stern

text: Nicholas Sternin mukaan (2009) on yksimielisyys siitä, että teollisuusmaiden on vähennettävä 80 % kasvihuonepäästöjään vuoteen 2050 mennessä vuoteen 1990 verrattuna. Silloin maailmanlaajuisesti vähennys on 50 %. Kun päästöt ovat nyt 59 Gt, määrän on vähennyttävä 2030 35 Gt ja vuonna 2050 20 gigatonniin. Tästä ollaan yhtä mieltä. Se miten leikkaukset tehdään on neuvottelukysymys. Sternin mukaan: Maailmantalous tarvitsee nopeasti tiukkaa ilmastopolitiikan muutosta. Investointeja ilmastonmuutoksen hillintään ei voi lykätä. Kööpenhaminan sopimus on tärkeä sysäys talouskasvulle. Hallitusten päätöksillä vihreät investoinnit ovat houkuttelevia ja tie pois taantumasta. Stern on investoinut itse maalämpöön, rakennuksen tiivistykseen ja tuulisähköön.


title: Raimo Matikainen

text: Raimo Tapani Matikainen (s. 1938) on suomalainen tekniikantutkija. Matikainen on ollut Teknillisen korkeakoulun louhintatekniikan professorina 1980–1996 ja Geologian tutkimuskeskuksen ylijohtajana 1997–2003. Hän on tutkinut kalliomekaniikkaa, kaivostekniikkaa ja louhintamenetelmiä.


title: Parnavaz II

text: Parnavaz II (, k. 30 eaa.) oli Kaukasian Iberian (eli Georgian itäosan Kartlin) kuningas Artašesiani-dynastiasta vuosina 63–30 eaa. Antiikin lähteissä hänet tunnetaan nimellä "Pharnabazus", ja hänet yhdistetään yleisesti keskiaikaisten georgialaisten kronikoiden nimiin "Bartom" tai "Bratman".


title: Parnavaz II

text: Hän nousi valtaistuimelle isänsä Artagin kuoleman jälkeen. Rooman kenraali Pompeius oli voittanut Artagin vuonna 65 eaa. Rooman valta Iberiassa jäi kuitenkin väliaikaiseksi, ja vuonna 36 eaa. Publius Canidius Crassus johti armeijansa Iberiaan. Hän pakotti Parnavazin muodostamaan liiton Zoberia, viereisen Albanian valtakunnan kuningasta vastaan. Canidius ja Parnavaz marssivat Albaniaan ja alistivat sen kansan valtaansa. Mikään georgialainen lähde ei kuitenkaan kerro näistä Dio Cassiuksen teoksessaan "Rooman historia" raportoimista tapahtumista.


title: Parnavaz II

text: Georgialaiset vuosikirjat keskittyvät vuorostaan Mirian II:n, kuningas Parnadžomin maanpakoon lähetetyn ja Iranissa kasvaneen pojan kotiinpaluuseen. Mirian palasi Kartliin persialaisen armeijan johdossa, tappoi Bartomin (Parnavazin) ja tuli kuninkaaksi. Bartomin sanotaan aiemmin adoptoineen Kartamin, Kudžin pojanpojan (Kudži oli Egrisin väitetty hallitsija Iberian myyttisen ensimmäisen kuninkaan Parnavaz I:n aikaan). Kartam joutui kuitenkin myös tapetuksi taistelussa Miriania vastaan. Tästä huolimatta Kartamin raskaana oleva vaimo – Bartomin tytär – onnistui pakenemaan Armeniaan, jossa hän synnytti Aderki-nimisen pojan.


title: Ursula von der Leyen

text: Ursula Gertrud von der Leyen (o.s. Albrecht, s. 8. lokakuuta 1958 Bryssel, Belgia) on saksalainen kristillisdemokraatti. Hän on toiminut maansa puolustusministerinä joulukuusta 2013. Aiemmin Von der Leyen oli Merkelin II hallituksen työ- ja sosiaaliministeri 2009–2013 ja Merkelin I hallituksen perhe-, vanhus-, nais- ja nuorisoasiainministeri 2005–2009.


title: Ursula von der Leyen

text: Von der Leyen toimi vuosina 2003–2005 Ala-Saksin osavaltion sosiaali-, nais-, perhe- ja terveysministerinä. Von der Leyen on ollut Saksan liittopäivien jäsen vuodesta 2009 alkaen, ja hänet valittiin jatkokaudelle vuoden 2013 liittopäivävaaleissa.


title: Ursula von der Leyen

text: Vuosina 1977–1980 von der Leyen opiskeli kansantaloustiedettä Göttingenin ja Münsterin yliopistoissa. Vuodet 1980–1987 hän opiskeli lääketiedettä Hannoverin lääketieteellisessä korkeakoulussa. Hän on opiskellut myös LSE:ssa ja asunut Stanfordissa, Kaliforniassa vuodet 1992–1996.


title: Ursula von der Leyen

text: Syksyllä saksalainen Der Spiegel -lehti kertoi von der Leyenin plagioineen suuren osan väitöskirjastaan. Lehden mukaan yli 40 prosenttia väitöskirjasta oli ilman lupaa lainattua tekstiä. Hannoverin lääketieteellinen yliopisto ilmoitti maaliskuussa 2016, ettei von der Leyen ole syyllistynyt tarkoitukselliseen huijaukseen ja saa virheistä huolimatta pitää tohtorintutkintonsa.


title: Anssi Mattila

text: Anssi Pauli Mattila (s. 18. lokakuuta 1953 Helsinki) on suomalainen cembalisti, urkuri ja kapellimestari. Hän on yksi Suomen johtavista vanhan musiikin asiantuntijoista ja on toiminut vuodesta 1990 Sibelius-Akatemiassa vanhan musiikin lehtorina. Hän on suosittu barokki- ja varhaisklassisen ohjelmiston parissa toimiva kapellimestarivieras niin kotimaan orkestereissa kuin ulkomaillakin. Hän myös kirjoittaa ahkerasti musiikista ja on tehnyt Yleisradiolle lukuisien musiikkinauhoitusten ohella puheohjelmia. Hän on levyttänyt soolocembalomusiikin ohella muun muassa vuonna 1989 perustamansa Kuudennen kerroksen orkesterin (nykyinen Suomalainen barokkiorkesteri) sekä Battalia- ja Avanti!-yhtyeiden kanssa.


title: Anssi Mattila

text: Mattila kirjoitti ylioppilaaksi Töölön yhteiskoulusta 1972 ja suoritti Sibelius-Akatemiassa urkudiplomin 1979, musiikin teorian opettajan tutkinnon 1979 ja pianonsoitonopettajan tutkinnon 1981. Lisäksi hän on suorittanut cembalonsoiton diplomin Utrechtin konservatoriossa 1987. Hän on myös opiskellut Helsingin yliopistossa matematiikkaa, fysiikkaa ja tietojenkäsittelyoppia sekä englantilaista filologiaa.


title: Anssi Mattila

text: Anssi Mattila on viime vuosina tehnyt merkittävää vanhoihin musiikkilähteisiin pohjautuvaa nuottimateriaalien kokoamis- ja täydennystyötä.


title: Anssi Mattila

text: Jean-Féry Rebelin oopperan ”Ulysse” esitysmateriaalit hän kokosi Uppsalan yliopiston kirjastosta löytyneiden vanhojen painosten ja käsikirjoitusten pohjalta. Tämä työ ja Taite-ryhmän esitys kyseisestä oopperasta vuonna 2000 sai Yleisradion ”Vuoden musiikkiteko” -palkinnon.


title: Anssi Mattila

text: Hän on myös rekonstruoinut kadonneet 2. viulun stemmat Erik Tulindbergin kuuteen jousikvartettoon. Helsingin Sanomien kriitikot valitsivat Rantatie-kvartetin Tulindberg-CD:n ”Vuoden 2007 parhaat levyt” -sarjaan. Levy sai myös vuoden 2008 klassisen Emma-palkinnon.


title: Anssi Mattila

text: Viimeisin työ tällä saralla on vuonna 1692 Innsbruckissa esitetty Carlo Agostino Badian ooppera ”Merirosvokuningatar Alvilda”, jonka tapahtumat oikeasti sijoittuvat Suomen Turkuun. Badian teokseen pohjautuva ”Alvilda in Abo” -ooppera esitettiin Turun linnan pihalla osana Turku kulttuuripääkaupunki 2011 -ohjelmaa.


title: Frontiers Music

text: Frontiers Music (vuoteen 2014 asti Frontiers Records) on italialainen melodista hard rockia ja metallia julkaiseva levy-yhtiö. Yhtiö perustettiin vuonna 1996, ja se on noussut yhdeksi tunnetuimmista eurooppalaisista raskaan rockmusiikin julkaisijoista. Tunnettuja Frontiersin kautta levyjään julkaisseita yhtyeitä ovat muun muassa Whitesnake, Toto, Journey, Primal Fear, Styx, Pink Cream 69, Michael Kiske, Uriah Heep ja Hardline.


title: Severi Mattila

text: Severi Pellervo Mattila (s. 1935) on suomalainen lääkäri. Mattila on toiminut Helsingin yliopiston kirurgian professorina vuosina 1988–2000. Hän on tutkinut rintaelinkirurgiaa sekä sydämen ja keuhkojen siirtoja.


title: Severi Mattila

text: Mattila teki Suomessa ensimmäisen sydämensiirron 1985 Helsingin yliopistollisessa keskussairaalassa.


title: Jaakko Mukula

text: Jaakko Antero Mukula (11. elokuuta 1923 Iitti – 8. elokuuta 1997 Iitti) oli suomalainen maataloudentutkija. Mukula oli Helsingin yliopiston kasvibiologian ja -patologian professorina 1969–1970 ja Maatalouden tutkimuskeskuksen kasvinviljelyosaston johtajana professorin arvolla 1970–1989. Hän tutki muun muassa peltokasvien viljelyä sekä kasvitauteja ja rikkaruohojen torjuntaa.


title: Jaakko Mukula

text: Mukula palveli jatkosodan aikana viestijoukoissa. Hän valmistui maatalous- ja metsätieteiden kandidaatiksi vuonna 1948, agronomiksi vuonna 1949 ja väitteli tohtoriksi 1957. Hän työskenteli vuodesta 1956 Maatalouskoelaitoksella ja teki tutkimusta rikkakasvien kemiallisesta torjunnasta, kunnes sai vuonna 1969 nimityksen professoriksi. Mukula oli myös Helsingin yliopiston sovelletun kasviekologian dosentti ja Kymenlaakson Osakunnan inspehtori.


title: Pentti Multanen

text: Eero Pentti Multanen (s. 27. marraskuuta 1920 Nurmes – k. 1989) oli suomalainen upseeri ja kenraaliluutnantti.


title: Pentti Multanen

text: Multanen valmistui Kadettikoulusta jatkosodan aikana 1943 ja kävi sodan jälkeen Sotakorkeakoulun 1953. Hän työskenteli mm. Pohjanmaan jääkäripataljoonassa sekä 1. divisioonan esikunnassa ja opetti taktiikkaa Sotakorkeakoulussa 1961-1966. Multanen toimi Uudenmaan Jääkäripataljoonan komentajana vuodesta 1966, Taistelukoulun johtajana 1967–1971, jalkaväen tarkastajana 1971–1973, Sotakorkeakoulun johtajana 1973–1975 ja Pääesikunnan koulutuspäällikkönä 1975–1980, josta tehtävästä jäi kenraalikuntaan kuuluvana reserviin.


title: Johan Reinhold Munck

text: Johan Reinhold Munck (20. tammikuuta 1795 Hämeenlinna – 26. heinäkuuta 1865 Hausjärvi) oli aateliseen Munck af Fulkila -sukuun kuulunut vapaaherra, sotilas ja hallintoesimies. Venäjällä palvellut Munck tuli 1843 Haminan kadettikoulun johtajaksi. Yliopiston sijaiskansleriksi hänet nimitettiin 1855. Munck oli suosittu nuorisoa kohtaan osoittamansa ymmärryksen ja humaanisuuden vuoksi. Hän vaikutti J. V. Snellmanin nimittämiseen vuonna 1856 Helsingin yliopiston professoriksi. Munck oli Erkylän kartanon omistaja ja perusti kartanon alustalaisten lapsille Suomen ensimmäisen kansakoulun.


title: Mirian II

text: Mirian II (, n. 90–20 eaa.) tai Mirvan () oli Kaukasian Iberian (eli Georgian itäosan Kartlin) kuningas vuosina 30–20 eaa. Hänen hallituskautensa merkitsi Nebrotiani-dynastian eli Parnavaziani-dynastian jatkumon palaamista valtaan.


title: Mirian II

text: Mirian tunnetaan ainoastaan varhaiskeskiaikaisista georgialaisista kronikoista. Niiden mukaan hän oli kuningas Parnadžomin poika. Parnadžom joutui vävynsä prinssi Aršakin murhaamaksi, ja Aršak anasti Iberian kruunun. Mirian kannettiin Iraniin, jonka hovissa hän kasvoi aikuiseksi. Hän palasi Iberiaan persialaisen armeijan kanssa, tappoi Aršakin hallitsevan pojanpojan Bartomin eli Parnavaz II:n taistelussa ja tuli kuninkaaksi. Häntä seurasi hänen poikansa Aršak II.


title: Kaarlo Murto

text: Kaarlo (Charles) Arnold Marius Murto (s. 1949) on suomalainen diplomaatti. Murto on ollut ulkoasiainministeriön toimistopäällikkönä 1985–1987 ja hallinnollisen osaston osastopäällikkönä 1996–2001, ministerineuvoksena Pariisissa 1987–1991, suurlähettiläänä Canberrassa 1991–1996 ja Madridissa vuodesta 2001.


title: Eino Murtorinne

text: Eino Johannes Murtorinne (s. 25. marraskuuta 1930 Kiuruvesi) on suomalainen kirkkohistorioitsija ja teologi.


title: Eino Murtorinne

text: Murtorinne väitteli teologian tohtoriksi 1964. Hän oli Helsingin yliopiston Suomen ja Skandinavian kirkkohistorian dosenttina 1967–1972, kirkkohistorian apulaisprofessorina 1972–1975 ja uusimman ajan kirkkohistorian professorina 1975–1993. Hän on tutkinut Suomen ja Saksan kirkkojen suhteita kansallissosialismin kaudella ("Risti hakaristin varjossa, Veljeyttä viimeiseen saakka") ja suomalaisen teologian historiaa 1800- ja 1900-luvuilla ("Suomalainen teologia autonomian kautena, Suomen kirkon historia. Autonomian kausi 1809–1899" ja "Suomen kirkon historia. Sortovuosista nykypäiviin 1900–1990").


title: Sakari Mustakallio

text: Sakari Mustakallio, vuoteen 1906 Schwartzberg (9. tammikuuta 1899 Helsinki – 8. joulukuuta 1989) oli suomalainen lääkäri ja professori.


title: Sakari Mustakallio

text: Mustakallion vanhemmat olivat tuomiorovasti Johannes Schwartzberg ja Hanna Rahm ja puoliso vuodesta 1927 ekonomi Lea Lyyli Santaholma. Mustakallio tuli ylioppilaaksi Kuopion suomalaisesta lyseosta 1919 ja valmistui lääketieteen lisensiaatiksi 1929. Tohtoriksi hän väitteli 1934 ja sai 1932 röntgentutkimuksen ja -hoidon erikoislääkärin pätevyyden. Mustakallio toimi uransa alussa sekä Helsingin yliopiston että Helsingin ja Lahden alueen sairaaloiden palveluksessa. Hän oli Helsingin yliopiston lääketieteen radiologian professori ja Sädehoitoklinikan ylilääkäri 1950–1967. MUstakallio oli sädehoidon johtava kehittäjä Suomessa. Sotilasarvoltaan hän oli lääkintäeverstiluutnantti.


title: Arja Raatikainen

text: Arja Anita Raatikainen (s. 1958) on suomalainen tanssija, tanssinopettaja ja koreografi. Raatikainen on tanssinut muun muassa Anzu Furukawan ja Kenneth Kvarnströmin teoksissa. Opetuksessaan ja teoksissaan hän korostaa tanssijan maahan juurtumista, sisäisiä mielikuvia ja kurinalaisutta. Hänen teoksiaan ovat muun muassa "Valkoinen hymy, Vibrations, Painajainen 2, One way only" ja "Kommentteja". Raatikainen on toiminut Teatterikorkeakoulun tanssitaiteen laitoksen professorina 1996–1998 ja taiteilijaprofessorina vuodesta 1998.


title: Arja Raatikainen

text: Vuonna 2009 Raatikainen palkittiin Pro Finlandia -kunniamerkillä.


title: Jalo Sihtola

text: Jalo Toivo Sihtola, vuoteen 1918 "Aaltonen" (18. toukokuuta 1882 Lammi – 21. syyskuuta 1969 Helsinki) oli suomalainen teollisuusmies ja taidemesenaatti. Sihtolalle myönnettiin professorin arvonimi vuonna 1967.


title: Jalo Sihtola

text: Sihtolan vanhemmat olivat kirjansitoja Jaakko Aaltonen ja Amanda Felin. Hän pääsi ylioppilaaksi Helsingin reaalilyseosta 1900 ja valmistui insinööriksi Polyteknillisestä opistosta 1905.


title: Jalo Sihtola

text: Sihtola työskenteli metsäteollisuuden parissa. Hän toimi aluksi myyntitehtävissä ja myöhemmin Enso-Gutzeitin Tainionkosken ja Kaukopään tehtaiden paikallisjohtajana (vuosina 1932–1949). Noissa tehtävissä hän joutui matkustelemaan ympäri Eurooppaa, Aasiaa ja Pohjois-Amerikkaa. Vapaa-aikanaan hän sai mahdollisuuden tutustua maalaustaiteeseen, josta tuli hänelle tärkeä harrastus.


title: Jalo Sihtola

text: Jalo Sihtola avioitui vuonna 1907 Ester Sofia Andersinin (1884-1964) kanssa, jonka vanhemmat olivat merenkulkuneuvos Ernst Andersin (1856-1926) ja Nanny Sahlberg. Ester ja Jalo Sihtola saivat kuusi lasta.


title: Jalo Sihtola

text: Jalo Sihtola oli kirjailija Mika Waltarin isän Toimi Waltarin nuoruudenystävä. Toimi Waltarin kuoltua Sihtolasta tuli Mika Waltarin sijaisisä. Hän luki Mika Waltarin ensimmäisiä käsikirjoituksia, tuki häntä taloudellisesti, ja he olivat myös kirjeenvaihdossa aina Sihtolan kuolemaan saakka. Myös Waltari aloitti taiteen keräämisen Sihtolan esimerkin vaikutuksesta.


title: Jalo Sihtola

text: Sihtolan ja hänen puolisonsa keräämästä mittavasta suomalaisen ja ulkomaisen taiteen kokoelmasta muodostettiin vuonna 1958 Ester ja Jalo Sihtolan Taidesäätiö, jonka kokoelmasta pääosa on sijoitettu Ateneumin taidemuseoon Helsingissä. Myös Imatran taidemuseo ja Jyväskylän taidemuseo saivat säätiöltä huomattavat lahjoitukset.


title: Ilmo Valjakka

text: Ilmo Urho Tapani Valjakka (s. 1934) on suomalainen arkkitehti. Valjakan modernin arkkitehtuurin keskeisiä elementtejä ovat selkeä, tehokas muotokieli (Yhtyneiden Kuvalehtien toimitalo 1987, SAS-hotelli 1991, Yleisradion toimitalo Iso Paja 1993) sekä vanhan ja uuden joustava ja hienovarainen yhdistäminen (Imatran Valtionhotellin kongressisiiven entistäminen ja uusi kongressihotelli, 1987).


title: Iso Paja

text: Iso Paja (ruots. Stora smedjan) on Helsingin Länsi-Pasilassa sijaitseva toimitalo. Rakennus tunnettiin Yleisradion Pasilan alueen päärakennuksena. Rakennus valmistui vuonna 1993. Sen on suunnitellut Ilmo Valjakka. Ylen Eläkesäätiö vuokrasi Ison Pajan VR Groupille vuonna 2016. Rakennus remontoitiin VR:n pääkonttoriksi vuoden 2017 aikana.


title: Iso Paja

text: Valmistuessaan vuonna 1993 rakennus yhdisti muut Pasilan radio- ja televisiokeskuksen rakennukset, kuten Radiotalon (nyk. Mediatalo), Studiotalon ja Toimitustalon (nyk. Luovan talon), yhdeksi kokonaisuudeksi. Ylen pääkonttoritoiminnot siirtyivät Isoon Pajaan Kesäkadun rakennuksesta. Yleisradion vaalivalvojaiset lähetettiin Isosta Pajasta vaali-iltaisin presidentinvaaleista 1994 lähtien europarlamenttivaaleihin 2009 saakka. Yleisradio myi Ison Pajan Yleisradion eläkesäätiölle loppuvuodesta 2016.


title: Iso Paja

text: Yle muutti pois Isosta Pajasta maaliskuussa 2017. Ylen uusi pääsisäänkäynti sijaitsee Mediatalossa. VR Group siirtää pääkonttorinsa Isoon Pajaan toukokuun 2018 alussa.


title: Jonas Brothers

text: Jonas Brothers (JB) oli yhdysvaltalainen pop-yhtye. Kokoonpanoon kuuluivat veljekset Joe Jonas, Nick Jonas ja Kevin Jonas. Yhtyeen julkaisemat studioalbumit ovat "It’s About Time" (2006), "Jonas Brothers" (2007), "A Little Bit Longer" (2008) ja "Lines, Vines and Trying Times" (2009). Veljekset ovat myös esiintyneet Disney Channelin elokuvissa "Camp Rock" ja "". Heillä oli Disney Channelilla myös oma televisio-ohjelmansa nimeltä "JONAS" (myöhemmin "Jonas L.A.").


title: Jonas Brothers

text: Nick Jonas aloitti vuonna 2010 soolouransa ja julkaisi albumin nimeltä "Who I Am" yhtyeensä Nick Jonas and the Administration kanssa. Vuonna 2011 Joe julkaisi oman sooloalbuminsa "Fastlife". 17. joulukuuta 2011 yhtye latasi internetiin aikaisemmin äänitetyn, mutta ennen julkaisemattoman kappaleen nimeltään "Dance Until Tomorrow".


title: Jonas Brothers

text: Yhtye sai alkunsa Nicholas Jonasin sooloprojektista. Kuusivuotiaan Nicholasin lahjat huomattiin, kun hän alkoi laulaa parturi-kampaamon asiakkaille, ja pian hän tutustuikin ammattilaismanageriin. Seitsenvuotiaana Nick pääsi esiintymään Broadwaylle. Hän näytteli useissa näytelmissä, kuten "Saiturin Joulussa" (vuonna 2000, Pieni Tim ja Roope kahdeksanvuotiaana), "Annie Mestariampujassa" (vuonna 2001, Pikku Jake), "Kaunottaressa ja hirviössä" (vuonna 2002, Teekuppina) ja "Les Misérables" (vuonna 2003, Gavroche). "Les Misérablesin" suljettua ovensa hän esiintyi "Sound Of Musicissa" Kurtina Paper Mill Playhousessa. Vähän myöhemmin kun Nickin lahjat huomattiin, löydettiin Joe ja Kevin ja heidän musikallisuutensa, josta sitten Jonas Brothers syntyi.


title: Jonas Brothers

text:
Vuonna 2002 Nick kirjoitti isälleen kappaleen "Joy To The World (A Christmas Prayer)". Hänen isänsä esitti kappaleen ja se julkaistiin samaisena vuonna "Equity Fights AIDS" -albumilla, "Broadway's Greatest Gifts; Carols for a cure, vol. 4".
Marraskuussa 2003, INO Records otti vastaan Nickin laulaman kappaleen "Joy to the World (A Christmas Prayer)". Yhtiö julkaisi kappaleen Kristillisessä radiossa, jossa siitä tuli nopeasti suosittu.
Syyskuussa 2004 Columbia Records kuuli Nickin lauluista. Pian Nick siirtyi INO Recordsilta Columbia Recordsille ja julkaisi singlen "Dear God". Toinen single, "Joy to the world (A Christmas Prayer)" julkaistiin 16. marraskuuta. Tämän jälkeen oli tarkoitus julkaista sooloalbumi, joka kuitenkin jätettiin kokonaisuudessaan julkaisematta. Pieni osa albumista kuitenkin julkaistiin. Nick kirjoitti Kevinin ja Joen kanssa useita kappaleita levylle.


title: Jonas Brothers

text: 2005 vuoden alussa Columbia Recordsin uusi johtaja, Steve Greenberg, kuunteli Nickin julkaisemattoman albumin. Greenberg ei pitänyt levystä, mutta Nickin äänestä hän piti. Tavattuaan Nickin ja kuultuaan kappaleen "Please Be Mine", jonka veljekset olivat tehneet ja esittäneet yhdessä, Daylight/Columbia Records päätti ottaa kolmikon listoilleen yhtyeenä.


title: Jonas Brothers

text:
Päästyään Columbian listoille veljekset käyttivät bändistään nimiä "Sons of Anarchy" ja "Sons of Jonas" ennen kuin nimi lopulta muotoutui nykyiseen muotoonsa "Jonas Brothers".
Vuoden 2005 aikana Jonas Brothers oli mm. Kelly Clarksonin, Jesse McCartneyn, Backstreet Boysin ja The Click Fiven keikkojen alkulämmittelijöinä. Lopun vuodesta he viettivät huumeita vastustavalla kiertueella Alyn & AJ:n ja The Cheetah Girlsin kanssa. Lisäksi he olivat The Veronicasin lämmittely-yhtye vuoden 2006 alussa.


title: Jonas Brothers

text: Ensimmäiselle albumille "It's About Time" bändi keräsi kokoon suuren määrän sanoittajia, mm. Adam Schlesingerin ("Fountains of Wayne"), Michael Manginin ("Joss Stone"), Desmond Childin ("Aerosmith", "Bon Jovi"), Billy Mannin ( "Destiny's Child", "Jessica Simpson") ja Steve Greenbergin ("Joss Stone, Hanson"). Alun perin levyn piti ilmestyä helmikuussa 2006, mutta sen ilmestymistä lykättiin useita kertoja. Syynä olivat suuret muutokset Sonylla ("Columbia Recordsin emoyhtiö") ja tuottajien halu löytää "toinen hittiainesta oleva single". Jonas Brothers teki albumille kaksi cover-versiota Busted-nimisen yhtyeen kappaleista - "Year 3000" ja "What I Go to School For".


title: Jonas Brothers

text: Jonas Brothersin ensimmäinen single, "Mandy", julkaistiin 27. joulukuuta 2005. Kappaleen musiikkivideo pääsi MTV:n Total Request Liveen helmikuussa 2006 ja saavutti listasijan neljä. Niin ikään helmikuussa, toinen kappale, "Time For me To Fly", julkaistiin Aquamarinen soundtrackilla. Maaliskuussa "Mandy" oli mukana Nickelodeonin Tv-ohjelmassa Zoey 101, jaksossa Spring Break-up ja Zoey 101: Music Mix soundtrackilla (artistin kohdalla luki Nicholas Jonas). Yhtyeen musiikkia on ollut myös Cartoon Networksin "Cartoon Cartoon" -perjantaiohjelmassa. Yhtye teki cover-version "Yo Ho (A pirates life for me)" elokuvasta Pirates of the Caribbean. Kappale löytyy "DisneyManian 4." -albumilta, joka julkaistiin 4. huhtikuuta 2006. Bändi vietti vuoden 2006 kesän kiertueella Alyn ja AJ:n kanssa. Jonas Brothers teki myös teemalaulun Disney Channelin televisiosarjalle "Jake Long – amerikkalainen lohikäärme".


title: Jonas Brothers

text:
"It's About Time" -albumi julkaistiin 8. elokuuta 2006. Yhtyeen managerin mukaan levityksessä oli vain "rajoitettu erä", eli 50 000 kappaletta. Sony ei enää ollut kiinnostunut yhtyeen promotoimisesta ja veljekset alkoivat suunnitella levy-yhtiön vaihtoa.
Lokakuussa 2006 Jonas Brothers teki jälleen cover-version, tällä kertaa kappaleesta "Poor Unfortunate Souls", elokuvasta Pieni Merenneito. Toinen albumilta julkaistu kappale oli "Year 3000", joka tuli suosituksi Radio Disneyllä. Musiikkivideo nähtiin ensimmäisen kerran Disney Channelilla vuoden 2007 tammikuussa.


title: Jonas Brothers

text: Yhtye oli virallisesti jättänyt Columbia Recordsin vuoden 2007 alussa.


title: Jonas Brothers

text: Oltuaan hetken ilman levy-yhtiötä, Jonas Brothers pääsi Hollywood Recordsin listoille helmikuussa 2007. Samoihin aikoihin veljekset esiintyivät Baby Bottle Pop -mainoksissa laulaen mainoslaulua. Maaliskuussa "(27. päivä)", kaksi kappaletta julkaistiin eri albumeilta; "Kids Of the Future" Riemukas Robinsonin perhe elokuvan soundtrackilta ja "I Wanna Be Like You" DisneyMania viidennellä. Kesäkuussa 2007 "(16. päivä)", bändi aloitti päättäjäistanssiaiheisen kesäkiertueensa South Street Seaportilta, New York Citystä.


title: Jonas Brothers

text: Yhtyeen mukaan nimetty toinen albumi, Jonas Brothers, julkaistiin 7. elokuuta 2007. Se tavoitti viidennen sijan Billboard Hot 200 –listalta heti ensimmäisellä viikollaan. Kaksi singleä musiikkivideoineen julkaistiin myös näihin aikoihin – ""Hold on"" kaksi viikkoa aiemmin ja ""SOS"" juuri julkaisemisen jälkeen.


title: Jonas Brothers

text:
Elokuussa Jonas Brothers teki muutamia TV –esiintymisiä. Elokuun 17. päivä, he vierailivat Disney Channelin sarjassa Hannah Montana, jaksossa "Me and Mr. Jonas". He esittivät jaksossa kappaleen ""We Got the Party"" Miley Cyruksen kanssa, joka ilmestyi juuri ennen High School Musical 2 -elokuvaa. 26. elokuuta Jonakset ojensivat palkinnon "Teen Choice Awardsissa" Miley Cyruksen kanssa. He myös esiintyivät marraskuussa "(18. päivä)" "American Music Awardsissa", laulullaan "SOS". Näin he tekivät diilin pahoilaisen kanssa (~Disney Channel).
Albumi on myynyt noin 2 miljoonaa kappaletta.


title: Jonas Brothers

text: Jonas Brothersin kolmas studioalbumi, "A Little Bit Longer", julkaistiin Yhdysvalloissa elokuun 12. päivä, 2008.


title: Jonas Brothers

text: "Look Me In the Eyes" kiertueen loputtua 22.3.2008, Jonas Brothers ilmoitti avaavansa Avril Lavignen "Best Damn" kiertueen yhdessä Boys Like Girls -yhtyeen kanssa, mutta ainoastaan osassa kiertueen Euroopan maissa.


title: Jonas Brothers

text: Bändi kuvasi Disney Channelin Orginal Movien nimeltä "Camp Rock", jossa he soittavat bändissä nimeltä "Connect 3". Joe esittää miespääosaa ja on bändin pääsolisti "Shane Gray"; Nick esittää "Natea" ja Kevin "Jasonia", jotka molemmat soittavat kitaraa bändissä. Elokuvan soundtrack julkaistiin 18. kesäkuuta 2008, ja elokuva sai ensi-iltansa USA:n Disney Channelillä 20. kesäkuuta 2008.


title: Jonas Brothers

text: A Little Bit Longer -levyn ensimmäinen single on nimeltään "Burnin' Up". Kappaleen musiikkivideolla esiintyy yksi Disney Channelin tähdistä, Selena Gomez. Kappale sai ensi-iltansa samaan aikaan kuin heidän debyyttielokuvansa.


title: Jonas Brothers

text: Levyllä oleva kappale A Little Bit Longer on Nickin kirjoittama ja se kertoo hänen diabeteksestaan.


title: Jonas Brothers

text:
Jonas Brothers teki historiaa olemalla ensimmäinen yhtye joka on myynyt enemmän kuin 100,000 digitaalista latausta kolmella singlellään "Burnin' Up", 183,000+ ensimmäisen viikon myynnit, "Play my music", 109,000+ myynnit, ja "Pushing me away", ja "Tonight" on sijoittunut #1 iTunesin "Top songs" listalla. He syrjäyttivät listalta Katy Perryn "I Kissed a Girl" joka oli ollut listan ensimmäisenä monta viikkoa.
A Little Bit Longer on myynyt noin 3 miljoonaa kappaletta.


title: Jonas Brothers

text: Lines, Vines and Trying Times on yhtyeen neljäs studioalbumi ja se julkaistiin vuonna 2009. Sen singlejä ovat Paranoid, Keep It Real ja Fly With Me, jonka yhtye esitti myös elokuvassa Night at the Museum 2


title: Jonas Brothers

text: Lines,Vines and Trying Times on myynyt maailmanlaajuisesti noin 800 tuhatta kappaletta, mikä on ollut pettymys edellisten levyjen myyntituloksiin verrattuna.


title: Jonas Brothers

text: Heidän loistavan menestyksensä Disneyn ja Hollywood Recordsin parissa sai aikaan sen, että Disney halusi heidät tähdittämään Camp Rock ja -elokuvia. He saivat myös oman sarjan nimeltään JONAS Disney Channelille. Sitä esitettiin kahden kauden verran. Toisella kaudella sarjan nimi muutettiin Jonas L.A.:ksi. Sarjan myötä he äänittivät vuonna 2010 levyn nimeltä Jonas L.A.


title: Jonas Brothers

text: Jonas Brothers ansaitsi vuonna 2007 noin 12 miljoonaa dollaria ja lahjoitti siitä 10% Nickin hyväntekeväisyysjärjestö "Change for the children foundation":lle.


title: Jonas Brothers

text: Joella, Nickillä ja Kevinillä oli tapana pitävää siveyssormuksia vasemman käden nimettömässä sormessa merkkinä siitä, että he lupaavat olla harrastamatta seksiä ennen avioliittoa. Joe sanoi, että sormukset symboloivat "lupausta itsellemme ja Jumalalle, että me pysymme puhtaina avioliittoon asti". Nick kommentoi, että siveyssormukset ovat todella mahtavia, ja sormukset ovat vain yksi tapa näyttää että olemme erilaisia kuin muut. Heidän vartuttuaan he pitivät niitä kaulaketjussa, ja lopulta olivat käyttämättä niitä ollenkaan.


title: Jonas Brothers

text: Joe seurusteli taannoin Taylor Swiftin kanssa, mutta suhde päättyi ennen kuin sitä ehdittiin varmistaa mediassa. Sen jälkeen hän seurusteli Camilla Bellen kanssa, joka esiintyi heidän Lovebug -musiikkivideollaan. Joe seurusteli myös Demi Lovaton kanssa Camp Rock -elokuvien aikaan. Pari alkoi seurustella lähteiden mukaan tammikuussa 2010, mutta myönsivät seurustelunsa vasta maaliskuussa 2010. Pari erosi lähteiden mukaan toukokuussa 2010, kun Demi kirjoitti Twitter-sivullaan, etteivät he ole enää yhdessä. Joen mukaan hän päätti suhteen, koska välitti enemmän heidän välisestä ystävyydestään. Syksyllä 2010 Joe nähtiin viettävän paljon aikaa Twilight-tähti Ashley Greenen kanssa. Pari erosi vuoden 2011 alussa.


title: Jonas Brothers

text: Nick on seurustellut Miley Cyrusin kanssa, mutta suhde päättyi vuoden 2007 lopulla. Nick on myös seurustellut laulaja/näyttelijä Selena Gomezin kanssa. Nykyään Nick seurustelee itseään 8 vuotta vanhemman austarialaistähti Delta Goodremin kanssa.Pari erosi alkuvuodesta 2012.


title: Jonas Brothers

text: Kevin on seurustellut Danielle Deleasan kanssa vuodesta 2007, ja he kihlautuivat heinäkuussa 2009. Kevin ja Danielle menivät naimisiin 19. joulukuuta 2009.


title: Jonas Brothers

text: Kolmikolla on vuonna 2000 syntynyt pikkuveli Frankie(Franklin Nathaniel). Heidän vanhempansa ovat Paul Kevin Senior ja Denise Jonas.


title: Jonas Brothers

text: Jonas Brothers oli parodioinnin aiheena TV-sarja South Parkin jaksossa "The Ring" (1301). Jaksossa kritisoitiin etupäässä Disney Channeliä, jonka väitettiin markkinoivan seksuaalista pidättäytymistä Jonas Brothersin kaltaisilla seksisymboleilla alaikäisille tytöille.


title: Jonas Brothers

text: Yhtyeen henkivartija on Robert "Big Rob" Feggans, joka on toiminut myös mm. Britney Spearsin henkivartijana. Hän laulaa Burnin' Up kappaleessa ja esiintyy pienissä rooleissa -elokuvassa ja JONAS -televisiosarjassa.


title: Liekomaiset (luokka)

text: Liekomaiset ("Lycopodiopsida", synon. "Lycopsida") on sanikkaisiin kuuluva luokka. Sen taksonomisesta luokittelusta on käyty keskusteluja. Integrated Taxonomic Information System ITIS:in mukaan luokkaan kuuluu kolme lahkoa: "Isoetales", "Lycopodiales" ja "Selaginellales". Kuhunkin näistä lahkoista kuuluu vain yksi heimo.


title: Liekomaiset (luokka)

text: Liekomaiset muistuttavat varhaisimpia putkilokasveja; niitä voi pitää elävinä fossiileina. Liekomaisia oli runsaasti kivihiilikaudella.


title: Tohloppi

text: Tohloppi on Tampereen läntinen kaupunginosa Tesomajärven kaupunginosan lähellä. Tohloppi sijaitsee Länsi-Tampereella noin seitsemän kilometrin päässä kaupungin keskustasta. Kaupunginosassa sijaitsee myös samanniminen järvi, jossa on yksi saari, Tohlopinsaari. Naapurikaupunginosat ovat Tesomajärven lisäksi Ikuri, Lamminpää, Epilänharju ja Ristimäki.


title: Tohloppi

text: Pirkkalan pitäjään kuulunut Tohlopin eli Tohloppilan kylä mainittiin jo keskiajan asiakirjoissa; vuoden 1466 laamanninkäräjillä toimi lautamiehenä "Per Tohlopintha". Vuoden 1540 maakirjan mukaan kylässä oli neljä taloa, Raso, Epilä, Kohma ja Vaakkola. Isonjaon aikana 1700-luvun lopulla kolme ensiksi mainittua taloa sijaitsivat hajanaisessa ryhmässä myöhemmän Winterin tehtaan alueella ja Vaakkola muista erillään lähellä Vaakkolammia. Tohloppijärvi mainitaan isonjaon kartassa vuodelta 1768. Tohlopin alue siirrettiin Pohjois-Pirkkalan kunnasta Tampereen kaupunkiin vuoden 1937 alussa. Epilän muututtua talon nimestä alueen nimeksi Tohloppi-nimi jäi pitkäksi aikaa käyttöön vain järven nimenä, kunnes järven luoteispuolelle alkoi 1960-luvulla syntyä omakoti- ja rivitaloasutusta. Siten nykyinen Tohlopin kaupunginosa on vain pieni osa entistä Tohloppilan kylää. Tohlopin asemakaava vahvistettiin vuonna 1967. Kadunnimet Käräjätörmä ja -polku viittaavat Käräjätörmä-nimiseen sokeritopan muotoiseen hiekkatörmään, ja tällä paikalla on sijainnut ilmeisesti jo keskiaikainen käräjäpaikka.


title: Tohloppi

text: Tohlopinjärven rannalla olevan Yleisradion toimipisteen, jossa tuotetaan suuri osa Yle TV2 -kanavan lähetyksistä, sanotaan usein sijaitsevan Tohlopissa. Toimipiste sijaitsee kuitenkin Ristimäen kaupunginosassa, vaikkakin Tohloppi-järven rannalla.


title: Tohloppi

text: Vuonna 2016 kaupunginosaan valmistui Tesoman palloiluhalli, jota käyttävät muun muassa koripalloseura Raholan Pyrkivä ja alueen koululaiset.


title: Tohloppi

text: Tohloppi on ainutlaatuinen nimi, jolle ei tähän mennessä ole löydetty tyydyttävää selitystä. Nimi on yhdysperäinen ja sen määriteosa "toh-" on ilmeisesti lyhennelmä. Kun nimessä esiintyy jo 1400-luvun asiakirjassa lyhentynyt osa, sen kantamuodon jäljittäminen on vaikeaa. Sanalla "loppi" on Suomen murteissa merkitykset 'soppi, perukka' ja 'pieni erillinen pelto metsässä'. Tyrväältä tunnetaan jo vuodelta 1542 paikannimi "Lahdenloppi", Kangasalta on kirjattu niitynnimi "Uotinniitynloppi" ja Viljakkalasta järvennimi "Kolmiloppi". Eri puolilla Suomea on runsaasti "toh-"alkuisen määriteosan sisältäviä paikannimiä, kuten pitäjännimi Toholampi, Lammin Tohijärvi ja Tohonpelto sekä Pohjaslahden Tohonmäki. Näistä useimpien etymologia on tuntematon, mutta Toholampi-nimen kantamuodon katsotaan olevan *Tuohilampi. On täysin mahdollista, että yleisnimi tuohi on myös Tohloppi-nimen pohjalla. Entisaikojen taloudessa tuohi oli hyvin tärkeä tarveaine. Alueelta tunnetaan paikannimi Tuohikorpi ja Tuohioja, joten nimi *Tuohiloppi sopisi tähän ympäristöön.


title: Tohloppi

text: Toinen mahdollinen etymologia Tohloppi-nimestä perustuu järven maaperään, joka on järven ympäristössä pääosin savea. Myös järven pohja on kiinteää savea, jota peittää vähäinen lietekerros. Järven luoteisosaa ympäröi laaja rämesuo. Erään paikallismuistelun mukaan Tohloppi-järven ainoa uintikelpoinen paikka oli Raholan puoleisella rannalla sijainnut pyykinpesupaikka. Näin ollen useissa paikannimissä esiintyvä "tohma" 'kura, muta; liejuinen' saattaisi olla järven nimen taustalla.


title: Spirit Racing

text: Spirit oli brittiläinen kilpailutalli. Sen perustivat John Wickham ja Gordon Coppuck. Talli osallistui 25:een Formula 1 -sarjan Grand Prix -viikonloppuun kausina –. Se ei kyennyt saavuttamaan ainuttakaan MM-pistettä. Spiritin paras sijoitus on kaudelta 1983 Stefan Johanssonin ajama seitsemäs sija.


title: Spirit Racing

text: Spirit toi Formula 2 -sarjasta mukanaan F1:een Hondan turbomoottorit. Honda toimi myös tallin sponsorina. Yllättäen Honda päättikin siirtyä Williams-tallin moottorinvalmistajaksi, minkä seurauksena Spirit joutui tyytymään heikkotehoisempiin Hartin turbomoottoreihin. Vähitellen Spiritin rahatilanne alkoi heikentyä, mikä johtikin tallin lopettamiseen San Marinon GP:n jälkeen kaudella 1985.


title: Georgs Andrejevs

text: Georgs Andrejevs (s. 30. lokakuuta 1932) on latvialainen poliitikko. Hän edustaa liberaalia Latvijas Ceļš -puoluetta.


title: Georgs Andrejevs

text: Andrejevs syntyi Tukumsissa. Hän luki itsensä lääkäriksi ja pääsi vuonna 1995 Latvian tiedeakatemian täysjäseneksi. Hän toimi vuosina 1995–1998 maansa suurlähettiläänä Kanadassa ja vuosina 1998–2004 Euroopan neuvostossa.


title: Georgs Andrejevs

text: Andrejevs oli Latvian ulkoministeri vuosina 1992–1994. Hän on istunut vuosina 2004–2009 Euroopan parlamentissa, jossa hän kuului Euroopan liberaalidemokraattisen puolueen ryhmään.


title: Teema (kirjallisuus)

text: Kirjallisuudessa teema eli perusajatus tarkoittaa sitä, mitä aiheesta sanotaan. Teoksen aihe voi esimerkiksi olla murha, mutta teemoina esimerkiksi kosto, rakkaus, mustasukkaisuus, ystävyys tai petos.


title: Teema (kirjallisuus)

text: Teema kertoo teoksen keskeisen sanoman, eli teema kuvaa teoksen perusideaa. Yksi teos voi sisältää useita eri teemoja, sillä eri lukijat voivat tulkita samaa tekstiä eri tavoin. Etenkin jälkistrukturalistiset kirjallisuudentutkijat ovat vastustaneetkin teeman käsitettä liian rajoittavana, koska lopullista tulkintaa teoksesta ei ole olemassa. Kuitenkin lukija yleensä etsii vaistomaisesti teoksesta jotain eheyttävää, kokonaisuutta selittävää teemaa, vaikka teksti olisikin vaikeasti hahmotettavissa tai tulkittavissa.


title: Teema (kirjallisuus)

text: Kirjallisuuskritiikissä teeman käsitettä alettiin käyttää 1900-luvulla; sitä ennen oli puhuttu ennemmin esimerkiksi teoksen moraalista, viestistä tai merkityksestä. Teemaa pidettiin vähemmän arvottavana käsitteenä kuin moraali, ja lisäksi sillä on vertailukohta musiikissa. Etenkin englanninkielisessä kirjallisuudentutkimuksessa käytetään usein käsitteitä teema, aihe ja motiivi jokseenkin samassa merkityksessä. Yrjö Hosiaisluoman mukaan teeman ja motiivin ero on kuitenkin siinä, että teema hahmottaa teoksen kokonaisidean, mutta motiivi on pienempi rakenneyksikkö.


title: Alfonso Andria

text: Alfonso Andria (s. 27. toukokuuta 1952) on italialainen poliitikko. Hän kuuluu "La Margherita" -puolueeseen ja istuu nykyisin Euroopan parlamentin jäsenenä osana Euroopan liberaalidemokraattien liiton ryhmää. Hän syntyi Salernossa, valmistui lakimieheksi ja oli vuosina 1985–1993 Salernon kaupunginvaltuutettu.


title: Aršak II

text: Aršak II (, k. vuonna 1) tai Arsuk () oli Kaukasian Iberian (eli Georgian itäosan Kartlin) kuningas Nebrotiani-dynastiasta, Parnavaziani-dynastian jatkumosta vuosina 20 eaa.–1 jaa.


title: Aršak II

text: Keskiaikaisten georgialaisten vuosikirjojen myyttisen kertomuksen mukaan hän oli Parnavaz I:n jälkeläinen isänsä Mirian II:n kautta. Hän kuului Aršakuni-dynastiaan äitinsä kautta. Aršak joutui kohtaamaan maanpaosta palaavan Parnavaziani-prinssi Aderkin (kuningas Bratmanin adoptoidun pojan Kartamin pojan). Aderki voitti taistelun ja tuli kuninkaaksi.


title: Arsuk

text: Arsuk on 140 asukkaan (2005) kylä Grönlannin eteläosassa. Arsuk on perustettu vuonna 1805.


title: Arsuk

text: Arsuk on Kangasalan ystävyyspaikkakunta.


title: Laima Liucija Andrikienė

text: Laima Liucija Andrikienė (s. 1. tammikuuta 1958) on liettualainen poliitikko.


title: Laima Liucija Andrikienė

text: Andrikienė syntyi Druskininkaissa ja valmistui Vilnan yliopistosta. Hänellä on vuonna 2000 myönnetty Liettuan itsenäisyysmitali sekä kunniatohtorin arvo Kingstonin yliopistolla, Britanniassa.


title: Laima Liucija Andrikienė

text: Andrikienė on ollut vuodesta 1997 Kunnialegioonan suurupseeri. Hän toimi vuonna 1996 maansa kauppa- ja teollisuusministerinä ja vuosina 1996–1998 Eurooppa-asiain ministerinä.


title: Laima Liucija Andrikienė

text: Andrikienė on vuodesta 2004 ollut Euroopan parlamentin jäsen. Hän kuuluu siellä Euroopan kansanpuolueen ryhmään.


title: Inkkareita ja länkkäreitä

text: Inkkareita ja länkkäreitä on suomalaisen laulajan Irwin Goodmanin studioalbumi. Se julkaistiin vuonna 1977. Sen teemana on Villi länsi ja kannessa on teksti "lapsille ja lapsenmielisille".


title: Namibian dollari

text: Namibian dollari (valuuttakoodi: NAD) on Namibian valuutta vuodesta 1993. Sen lyhenteenä käytetään useasti dollarimerkkiä $ ja N$. Namibiassa on 5, 10 ja 50 sentin, sekä 1 ja 5 dollarin kolikot, ja 10, 20, 50, 100 ja 200 dollarin setelit.


title: Pekka Ylihurula

text: Pekka Ylihurula on Suomen ensimmäisen kauppapankin S-Pankin toimitusjohtaja. Aiemmin hän työskenteli Sampo Pankissa muun muassa Itä-Suomen aluejohtajana. Koulutukseltaan Ylihurula on MBA (Master of Business Administration).


title: Roberta Angelilli

text: Roberta Angelilli (s. 1. helmikuuta 1965) on italialainen poliitikko. Hän oli vuosina 1994–2014 Euroopan parlamentin jäsenenä. Hän oli vuoteen 2004 sitoutumattomana, vuosina 2004–2009 Unioni kansakuntien Euroopan puolesta -ryhmän jäsen ja vuosina 2009–2014 Euroopan kansanpuolueen ryhmän jäsen. 2010-luvulla hän toimi joitakin vuosia europarlamentin varapuheenjohtajana.


title: Roberta Angelilli

text: Angelilli on syntynyt Roomassa. Hän suoritti loppututkinnon valtiotieteen alalta vuonna 1993.


title: Moottoripyöräkypärä

text: Moottoripyöräkypärä on suojaava päähine, jota käyttävät moottoripyöräilijät. Moottoripyöräkypärän tärkein tehtävä on turvallisuuden lisääminen: kypärä suojaa moottoripyöräilijän päätä törmäyksessä, estää tai vähentää vammautumista ja vähentää moottoripyöräilijän kuoleman riskiä.


title: Moottoripyöräkypärä

text: Joissakin kypärissä on lisäksi aurinkosuojus, bluetooth-yhteys, ilmanvaihto, kasvosuojus, korvasuojus, kypäräpuhelin ja radio. Kypärään voidaan kiinnittää lisävarusteena myös esimerkiksi kamera. Kypärä voi olla käyttäjälleen myös epämukava: kuuma, raskas tai kutittava.


title: Moottoripyöräkypärä

text: Suojakypärä on moottoripyöräilyssä ainoa lain vaatima pakollinen suojaväline ja moottoripyöräilijän suojakypärän käytöstä on määrätty useiden valtioiden tieliikennemääräyksissä ja -laeissa. Suomen tieliikennelain 89 § (15.11.2002/954) mukaan vuodesta 1977 lähtien on moottoripyörän kuljettajan ja matkustajan ollut ajon aikana käytettävä tyypiltään hyväksyttyä suojakypärää, jollei hänen sairautensa tai vammansa taikka muu erityinen syy sitä estä. Lain mukaan moottoripyörän kuljettajan on huolehdittava, että moottoripyörän matkustajana oleva alle 15-vuotias lapsi käyttää suojakypärää.


title: Moottoripyöräkypärä

text: Poikkeuksia suojakypärän käytössä on annettu kolmi- ja nelipyöräiselle mopolle ja kevytmoottoripyörälle, mikäli ajoneuvo on varustettu umpinaisella ohjaamolla. Edelleen, mikäli ajoneuvo on varustettu turvavöin ja suojakaarella, se on umpinainen tai umpikatoksella varustettu, kaksipyöräisen moottoripyörän ja mopon suojakaaren tai -katoksen suojassa oleva kuljettaja ja matkustaja ovat vapautettuja suojakypärän käytöstä, samoin kuin invalidimoottoripyörän tai invalidimopon kuljettajatkin. Liikenteen valvonnassa tai muussa virkatehtävässä olevan poliisin, katsastusmiehen tai rajaviranomaisen ei tarvitse käyttää suojakypärää, mikäli kypärä haittaa tehtävän suorittamista. Myös poronhoito- tai metsänhoitotehtävissä, energiansiirto- tai televerkostotöissä taikka verkontarkastustehtävissä oleva moottorikelkan kuljettaja ja matkustajat ovat vapautettuja kypärän käytöstä, samoin kuin museomoottoripyörän, -mopon ja -moottorikelkan käyttäjät erityisesti järjestetyn ajotapahtuman aikana.


title: Moottoripyöräkypärä

text: Perussuojakypäriä on neljää mallia, jotka kaikki kiinnitetään ohuella hihnalla: mikäli hihnaa ei kiinnitetä, kypärän suojaava vaikutus on olematon. Näkyvyyden kannalta suojakypärän, kuten ajoasun värin, tulisi olla muusta liikenteestä erottuva; valkoinen tai keltainen - ei musta.


title: Moottoripyöräkypärä

text: Umpikypärä suojaa koko päätä ja sen takaosa peittää niskan. Umpikypärässä on suojaava osa myös leuan edessä, kypärässä on silmien ja nenän kohdalla aukko, jossa on muovisuojus eli visiiri, joka voi olla kirkas tai sävytetty. Suojusta voidaan yleensä säätää ja usein umpikypärissä on myös tuuletusaukot. Maastokäyttöön tarkoitetut umpikypärät ovat usein avoimia kasvojen kohdalta, mutta niissä on suojaavampi visiiri ja leukaosa.


title: Moottoripyöräkypärä

text: Umpikypärän leukasuoja voi olla myös avattava, jolloin puhutaan "avattavasta umpikypärästä". Avattavissa umpikypärämalleissa leukasuoja kääntyy ylös tai se voidaan irrottaa, jolloin moottoripyöräilijä voi esimerkiksi syödä riisumatta kypärää.


title: Moottoripyöräkypärä

text: Tutkimusten mukaan umpikypärät suojaavat moottoripyöräilijää parhaiten, sillä 35 prosentissa onnettomuuksista leukasuojaan tuli voimakas isku.


title: Moottoripyöräkypärä

text: Motocross- ja maastokypärässä on pidemmät leuka- ja visiiriosat kuin umpikypärässä, leukasuojus ja osittain avoin kasvo-osa, jolloin ajaja saa lisäsuojaa suojalaseilla. Visiiri suojaa silmiä auringolta. Avoimen kasvo-osan ansiosta ajaja huomaa paremmin reitillä olevia esteitä.


title: Moottoripyöräkypärä

text: Avokypärän takaosa suojaa niskaa, mutta siitä puuttuu umpikypärän leuka- ja kasvosuoja. Useissa avokypärissä on visiiri, joko on kirkas tai sävytetty suojaamassa autonvaloilta ja auringolta. Avokypärä suojaa pään takaosaa yhtä hyvin kuin umpikypärä, mutta kasvojen suojaus on umpikypärää heikompi. Kasvoihin osuvat hyönteiset, pöly ja jopa tuuli ovat epämukavia ja voivat aiheuttaa vaurioita. Usein avokypärissä käytetään silmien suojana pään ympäri kulkevia aurinko- tai suojalaseja.


title: Moottoripyöräkypärä

text: Puolikypärä on rakenteeltaan edestä samanlainen kuin avokypärä, mutta puolikypärässä on korkeampi takaosa. Puolikypärän tarjoama suoja on vähäinen ja usein puolikypärän käyttäjä suojaa silmänsä muulla tavoin. Puolikypärä saattaa onnettomuudessa helposti siirtyä paikaltaan tai irrota.


title: Moottoripyöräkypärä

text: Moottoripyöräkypärien huollossa noudatetaan valmistajan antamia huolto-ohjeita. Moottoripyöräkypärien visiirit valmistetaan tyypillisesti polykarbonaattimuovista, jolloin visiirin puhdistamisessa ei tule käyttää liuottimia. Huomattavaa on, että joidenkin pesuaineiden ponnekaasuina käytettävä butaani voi vahingoittaa visiiriä. Kypärän ulkokuoren voi pestä miedolla pesuaineella (~astianpesuaine, saippua) ja pinnan voi esim. vahata liuotinaineettomalla vahalla. Kypärän ulkokuoren merkintään ja koristeluun käytettävät maalit ja tussit eivät saa vahingoittaa kypärän pintaa. Moottoripyöräkypärän sisäosat voidaan yleensä irrottaa, pestä ja tuulettaa. Kypärän muoviosien voiteluun voidaan käyttää esim. silikonia.


title: Moottoripyöräkypärä

text: Moottoripyöräkypärille on määritelty useita standardeja. EU:n alueella kypärien pitää täyttää EN 22.05 -standardin tai amerikkalaisen DOT-standardin FMVSS 218 mukaiset vaatimukset. Kypärille on määritelty myös muita standardeja:Tehokkainta on, että kypärä täyttäisi pakollisten standardien lisäksi myös mahdollisimman monen muun standardin vaatimukset. Eri standardeissa on eroja: EU:n standardi keskittyy iskun vaimennukseen, kun yhdysvaltalaisissa standardeissa keskitytty enemmän kypärän kestävyyteen pistemäisissä iskuissa.


title: Päivän Sanomat

text: Päivän Sanomat oli vuosina 1957–1972 ilmestynyt SDP:n opposition ja myöhemmin TPSL:n pää-äänenkannattaja. Lehden ensimmäinen päätoimittaja oli kirjailija Matti Kurjensaari 1957–1959. Kurjensaaren jälkeen päätoimittajana toimi Eero Santala aina lehden lopettamiseen asti.


title: Päivän Sanomat

text: Lehden perustamisessa oli mukana SAK, joka rahoitti Aarre Simosen perustamaa lehteä.


title: Päivän Sanomat

text: Päivän Sanomia julkaisi SDP:n opposition elokuussa 1957 perustama Kustannusosakeyhtiö Päivän Sanomat. Lehti ilmestyi vuoden 1957 aikana neljä kertaa viikossa ja vuoden 1958 alusta lähtien viikon jokaisena päivänä. Vuoden 1958 lopulla lehden levikki oli noussut 23 000:een, mikä lähenteli silloisia Suomen Sosialidemokraatin levikkilukuja. Helmikuussa 1959 Kustannusosakeyhtiö Päivän Sanomien suurimmaksi osakkaaksi tuli rekisteröimätön yhdistys Kansanvaltaisen Yhteiskunnan Tuki. Päivän Sanomat painettiin helsinkiläisessä Kirjapaino Kursiivissa.


title: Päivän Sanomat

text: SDP:n eheytysneuvotteluissa 1960-luvun alkupuolella Päivän Sanomat oli jatkuvasti keskeinen kiistelyn kohde. SDP:n neuvottelijat asettivat aina yhdeksi sovinnon ensimmäisistä ehdoista Päivän Sanomien lakkauttamisen, kun taas TPSL:n taholta lehteä pidettiin vain yhtenä osana kokonaiseheytyksestä.


title: Päivän Sanomat

text: Päivän Sanomat lakkasi ilmestymästä vuoden 1972 lopulla, ja sen seuraajaksi perustettiin vuoden 1973 alussa Päivän Uutiset, joka ilmestyi vuoteen 1975 saakka. Kustannusosakeyhtiö Päivän Sanomien omaisuus siirtyi Kirjapaino Kursiivin omistukseen helmikuussa 1973.